text:
时间:2017-05-28 11:01:58 来源:德宏团结报
Ana sat mu hpe galo gaja sa wa ai go, u wa yam nga rem shara hta ana htang maja gaja na ladat ahkyak langai rai nga ai, bai ana sat tsi go masa ko hkan nna lata lang sa wa na. Lawu de ana sat ladat nkau mi tsun dan na.
Pru shang masha hpe ana sat
U wa yam nga rem masha nre ni hpe go walong de hkrak n shang shangun na, rem masha hte ntsa de na seng ang magam jep masha ni walong de shang ra sa nga jang, ana sat ladat ko atsom hkan na: Bu hpun palong, gyepdin galai kau, tsi ahprup bun, dat wan hte ana ganu hpe nan sat re htom she mai shang ai.
Htingwan ko ana sat
Dusat walong grup grup yin yin hkan laban bat 2-3 ko hokyen 2% shing n rai ja- hkui gatsing hte galang mi ana sat kau na, walong makau hte wa long gata na matsat shabat re ahka, jit hkyi- ni shara, hka shalen shapro ai mahka hkan, shata mi hta hpyau befun hte galang mi ana sat ra ai. Chying- hka lam gaba, walong chyinghka lam na ana sat nong gata na tsi hpe mung ten hte hkrak galai ra ai.
Walong ana sat.
U wa yam nga dut sha kau ai htom, walong hpe atsom san seng kau ra ai, jak hka tsit hte shong jo gashin san seng kau nhtom, ana sat tsi gat bun shing nrai gabo shamong bun ra ai. Aten 5-7 ya din ai hpang she, u wa yam nga kaga bai mai mari rong ai.
Hking rai ko ana sat
Aten do masat nna ninglum sadek, washat hto modo, washat bang sadek, shamyit re ni hpe sinchye ermye 0.1% shing nrai 0.2-0.5 % goyang -yison hte nhku gata ko hkalap chyinghka la shachyip kau nna ana sat yang mai ai.
Du sat hte hpon ana sat Aten do nna dusat ni hpe ana sat ya lu yang go, htingwan na byin yan wuisinwu hpe shagrit kau lu nga ai. Ana sat tsi go: 0.1% Sin jeermye shing nrai 0.2-0.5% Goyang yison, 0.1% chi yang sonna.
Wuhkyi wahkyi bum ton shara ko ana sat
U wa yam nga a jit hkyi go walong hte tsan gang ai shara ko nhkun htu nna shong tong mi mahkong shayat bang ton ai htom she, mai dut sha shing nrai mai lang ai. U wa yam nga namhpun mahkong ton ai shara hpe mung aten do nna ana sat ra ai, 2% du ai ho gyen shing nrai jahkui gatsing hte mai sat ai.
Dusat mang hpe ana sat u wa yam nga ni si mat ai htom, sung sung htu lup, nat kau rai ra ai. Dai hte rau mi na walong washat ton shara ni


c: text/html

text:
TITU KAW SHAGUN DAT AI LAIKA
Titu 1
1 Karai Kasang a lata la ai ni a makam masham hte, tara hkungga lam hte seng ai, teng man ai ga a chye chyang ai hku hte maren, htani htana, asak lu la na myit mada shara chye lu hkra,
2 Karai Kasang a mayam hte, Yesu Hkristu a kasa tai nga ai, ngai Pawlu gaw, makam masham lam rau sha hkan ga ai majaw, ngai Sha majing re ai, Titu hpe, ga shana dat nngai.
3 Dai htani htana asak lam, masu magaw n chye ai Karai Kasang gaw, moi chyaloi nhkoi kaw na ga ndat tawn da ti mung, shi madat da ai aten ladaw e sha, tara hkaw dan ai ga hteshapraw dan nna,
4 anhte a Hkye hkrang la ai Madu, Karai Kasang a hkang da ai ga hte maren, nye a lata de ap ya ni ai. Kawa Karai Kasang hte, anhte a Hkye hkrang la ai Madu Hkristu Yesu kaw na, chyeju hte ngwi pyaw ai gaw, a nga nga u ga law.
5 Ngai nang hpe hkang da ai hte maren, naw ra ai lam ni hpe hkan yu hpajang na hte, mare shagu hta Hpung salang dang da na matu, ngai nang hpe Kreti tsunlawng e jahti da de ai;
6 mara n rawng ai wa, num langai sha lu ai wa, kabring kabrawng hte gumlau gumle re ai mara shagun shara n rawng ai, kam sham ai kashu kasha lu ai wa rai yang gaw, dang da mai ai.
7 Kaning rai nme law, Hpung up wa gaw, Karai Kasang a kunhting wa zawn, mara n rawng ai wa, mai rai nga ai; tinang myit machyu ai wa, sindawng katawt ai wa, chyaru len ai wa, anu ajin re ai wa, n san n seng ai sut marin ai wa, n mai rai ai sha,
8 manam daw ra ai, mai kaja ai lam tsaw ra ai, si si re ai, ding hpring ai, chyoi pra ai, tinang hkum hkang chye ai wa hte,
9 masan maseng re ai sharin shaga ai lam e shadum shahprang lu na mung, nhtan shai ai ni hpe shachye shachyang lu na mung, sharin tawn da ai lam hte maren kangka re ai mungga hpe manoi manat ai wa, mai rai nga ai.
10 Kaning rai nme law, gumlau gumle re ai, kaman lila ga tsun ai hte,hkalem chye ai masha law law nga ma ai; matu gadoi lam hkan ai ni hta grau nna law ma ai;
11 shanhte a n-gup mai matsut nga ai; shanhte gaw n san n seng ai sut matu n mai sharin ai lam sharin shaga ya nna, htinggaw ting ting hpe shabrun kau mu ai.
12 Shanhte hta na, tinang a amyu myihtoi langai mi gaw, Kreti masha ni tut tut masu, matse labye n hkru, nakru lagawn bu, nga nna jahta ai.
13 Dai sakse teng nga ai. Dai rai nna, Yuda maumawi hpe mung, teng man ai lam hpe jahka kau ai masha ni a htet da ai ga hpe mung, n madat la ai sha,
14 dai makam masham hta san seng nga mu ga, shanhte hpe aja awa daru sharin nga u.
15 San seng ai ni a matu, yawng mayawng san seng nga ai: n sang n seng ai ni hte n kam n sham ai ni a matu chyawm gaw, hpa mung n san n seng nga ai: shanhte a myit mang hte kraw lawang gaw, n san n seng rai ma lu ai.
16 Karai Kasang hpe chye chyang ga ai, nga ma ti mung, matsat shabat re ai ni hte n madat mara ai ni rai nga nna, mai kaja ai amu yawng mayawng a matu n htuk ma ai majaw, tinang a arawn alai hte shi hpe nyet kau ma ai.

robotstxt: allowed

filter: keep


text:
Daw Matsat
Karai Kasng A Mungdan Gaw Hpa Rai A Ta?
1. Gara akyu hpyi ga hpe anhte hkaja na kun?
YESU sharin ya ai akyu hpyi ga hpe masha wan law law chye ai. Yesu gaw dai akyu hpyi ga hte gara hku akyu hpyi na lam sape ni hpe sharin ya wa ai. Shi hpa lam akyu hpyi ai kun? Dai ni anhte a matu ndai akyu hpyi ga gaw hpa majaw ahkyak a ta?
2. Anhte akyu hpyi na matu Yesu sharin ya ai lam masum gaw hpa rai a ta?
2 “Nanhte gaw ning ngu akyu hpyi mu, Sumsing lamu na anhte a Wa e, Na a amying nsang chyoi pra nga lit ga; Na a mungdan du wa ru ga; Lamu tang hta, na a myit dik nga ai hte maren, ga ntsa e mung, dik lit ga law” nga nna Yesu tsun wa ai. (Mahte 6:9-13 hpe hti u.) Dai lam masum hpe akyu hpyi na matu, Yesu anhte hpe hpa majaw sharin ya wa ai kun?—Jahtum Matsing 19 hpe yu u.
3. Karai Kasang a Mungdan lam hte seng nna anhte hpa ni chye ra na kun?
3 Karai Kasang a amying gaw Yehowa re ai lam anhte hkaja ngut sai. Mungkan ga hte masha a matu Karai Kasang a yaw shada lam hpe mung anhte hkaja ngut sai. Raitim, “Na a mungdan du wa ru ga” ngu ai Yesu a ga gaw hpa lachyum rai kun? Karai Kasang a mungdan gaw hpa rai a ta? Dai Mungdan gaw hpa galaw ya na kun? Mungdan gaw Karai Kasang a amying chyoi pra hkra, gara hku galaw ya na hpe hkaja yu ga.
KARAI KASANG A MUNGDAN GAW HPA RAI A TA?
4. Karai Kasang a Mungdan gaw hpa rai kun? De a Hkawhkam gaw kadai rai kun?
4 Karai Kasang a Mungdan ngu ai gaw Yehowa Karai Kasang lata da ai hkawhkam hte gaw de da ai asuya langai re. Karai Kasang Mungdan a Hkawhkam gaw kadai rai kun? Yesu Hkristu re. Shi gaw “hkawhkam ni a Hkawhkam, madu ni a Madu” re ai. (1 Timohti 6:15) Yesu gaw shinggyim asuya yawng hta na, grau kaja ai hpe lu galaw ai. Shinggyim asuya yawng pawng yang pyi Yesu a atsam hpe n dep ai.
5. Karai a asuya gaw, gara kaw nna uphkang na kun? Gara hpe uphkang na kun?
5 Hkrung rawt ai hpang nhtoi mali shi ya na jang, Yesu sumsing lamu de bai lung mat ai. Hpang jahtum, Yehowa gaw shi hpe Mungdan Hkawhkam hku nna aya tang ai. (Kasa 2:33) Karai a asuya gaw sumsing lamu kaw nna, mungkan ga hpe uphkang na re. (Shingran 11:15) Dai majaw, Chyum Laika hta Karai Kasang Mungdan hpe “sumsing lamu mungdan” nga nna tsun ai.—2 Timohti 4:18.
6, 7. Masha hkawhkam ni hta na Yesu gaw hpa majaw grau kaja ai kun?
6 Yesu gaw shinggyim hkawhkam yawng hta grau ai. Hpa majaw nga yang “shi chyu sha htani htana asak a rawng nga ai” ngu, Chyum Laika hta tsun da ai majaw re. (1 Timohti 6:16) Masha uphkang madu yawng gaw lani mi hta si ra ai. Raitim, Yesu gaw galoi mung si sana n re. Yesu anhte hpe galaw ya na kaja ai lam yawng gaw htani htana grin nga na re.
7 Yesu hpe tara rap ra ai, tsawra myit nga ai Hkawhkam tai na nga nna, Chyum Laika hta myihtoi htoi da ai. “Yehowa a wenyi ngu ai, hpaji byeng-ya hte nyan jaw ai wenyi, hpaji daw ai hte daru magam rawng ai wenyi, chye chyang ai hte Yehowa hpe hkrit hkungga ai wenyi, shi a ntsa e shanu nga na ra ai: shi gaw Yehowa hpe hkrit hkungga ai hta awng sharawng nga ai rai nna, shi mu hkrup ai hte maren n daw dan ai hte, na hkrup ai hte maren n jeyang na ra ai: shi gaw, ding hpring ai hku hkan let, matsan mayan ni hpe tara dara” na re. (Esaia 11:2-4) Nang dai zawn re ai Hkawhkam hpe ra sharawng na re.
8. Yesu hkrai uphkang na n re ai lam anhte gara hku chye lu a ta?
8 Yesu hte rau sumsing lamu asuya hku nna uphkang na matu, masha nkau mi hpe Karai Kasang lata da ai. Ga shadawn, kasa Pawlu gaw Timohti hpe “anhte shakut sharang ga yang gaw, shi hte rau mung up lu na” ngu tsun wa ai. (2 Timohti 2:12) Yesu hte rau hkawhkam ni hku nna, marai kade uphkang na kun?
9. Yesu hte rau marai kade uphkang na kun? Karai Kasang gaw shanhte hpe galoi aten kaw nna lata wa ai kun?
9 Daw 7 hta, anhte hkaja wa sai hte maren, kasa Yawhan gaw shingran langai hta, Yesu gaw Hkawhkam hku nna sumsing lamu hta, kaga Hkawhkam 144,000 hte rau, nga nga ai hpe mu wa ai. 144,000 gaw kadai ni rai a ta? “Shi [Yesu] a amying hte shi Kawa a amying tinang a lahtan hta ka kap ai masha” ngu Yawhan tsun ai. Bai nna, “shanhte gaw Sagu Kasha sa wa ai shara shagu de hkan nang ai ni rai nga ma ai; dai ni gaw, . . . shinggyim masha ni hta na mari la ai ni rai nga ma ai” ngu shi matut tsun ai. (Shingran 14:1, 4 hpe hti u.) 144,000 gaw Yesu hte rau hkawhkam hku nna mungkan ga hpe up na matu, Karai Kasang lata da ai sadi dung ai Hkristan ni re. Shanhte si ai shaloi sumsing lamu de hkrung rawt mat na re. (Shingran 5:10) Kasa ni a aten kaw nna, 144,000 hta lawm na hkawhkam ni hpe sadi dung ai Hkristan ni kaw nna Yehowa lata hpang wa ai.
10. Yehowa gaw masha ni hpe uphkang na matu, Yesu hte 144,000 hpe lata ai gaw hpa majaw tsawra myit nga ai lam re ai kun?
10 Yehowa gaw anhte hpe grai lanu lahku ai majaw, shinggyim masha hpe uphkang na matu Yesu hpe lata ya ai. Yesu gaw anhte hpe chye na ya ai majaw, kaja ai uphkang madu byin na ra ai. Shinggyim masha ni gara hku hkam sha ai, gara hku yakhkak hkrum ai hpe shi chye ai. Anhte hte seng nna, Yesu hkam sha ai lam Pawlu tsun wa ai. Shi gaw “anhte a gawng kya ai lam hpe mastan” dum nna, “lam shagu hta anhte zawn gung lau hkrum yu” ai wa re. (Hebre 4:15; 5:8) 144,000 mung, shanhte hta machyi ai lam hte n hkum tsup ai hpe ninghkap ra ai lam ni nga ga wa ai majaw, masha a lam hpe chye na ai. Dai majaw, Yesu hte 144,000 gaw anhte gara hku hkamsha ai, gara manghkang ni hkrum ai hpe chye na ya ai lam anhte kam mai ai.
KARAI KASANG MUNGDAN GAW HPA GALAW YA NA KUN?
11. Sumsing lamu hta Karai Kasang a myit dik wa lu hkra akyu hpyi na matu, sape ni hpe Yesu hpa majaw sharin ya ai kun?
11 Sumsing lamu hta Karai a myit dik wa lu hkra akyu hpyi na matu, sape ni hpe Yesu sharin ya ai. Hpa majaw kun? Daw 3 hta anhte hkaja wa sai hte maren, Nat Satan gaw, Yehowa hpe ninghkap wa ai. Satan ninghkap ngut ai hpang, shi hte sadi n dung ai lamu kasa ni (sh) nat ni hpe sumsing lamu hta aten loi naw nga na matu, Yehowa ahkang jaw wa ai. Dai majaw, sumsing lamu hta Karai Kasang myit n dik nga ai. Daw 10 hta, Satan hte nat ni a lam grau chye lu na re.
12. Shingran 12:10 hta lawm ai ahkyak ai mabyin lahkawng gaw hpa rai a ta?
12 Yesu gaw, Karai Kasang Mungdan a Hkawhkam byin ai hte kalang ta Satan hpe gasat ai lam Chyum Laika hta tsun da ai. (Shingran 12:7-10 hpe hti u.) Daw kaji 10 hta, grai ahkyak ai mabyin lahkawng hpe tsun da ai. Karai Kasang a Mungdan hta Yesu Hkristu Hkawhkam hku nna uphkang ai hte, Satan hpe sumsing lamu kaw nna ga de jahkrat kau ai lam re. Byin ngut sai ndai lam ni hpe anhte hkaja yu ga.
13. Satan hpe jahkrat kau ngut ai hpang sumsing lamu hta hpa byin ai kun?
13 Satan hte nat ni sumsing lamu kaw nna jahkrat kau hkrum ai hpang, sadi dung ai lamu kasa ni kabu nga ai hpe Chyum Laika hta tsun da ai. “Sumsing lamu ni hte dai hte hta rawng nga ai ni e, kabu gara nga mu” ngu tsun da ai. (Shingran 12:12) Ya, sumsing lamu hta yawng gaw Karai a myit ra ai hku hkan ai majaw, ngwi pyaw simsa nna kahkyin gumdin nga sai.
14. Sumsing lamu kaw nna Satan jahkrat hkrum ai hpang, mungkan hta hpa byin wa ai kun?
14 Raitim, mungkan ga gaw hkrit tsang hpa lam ni hte hpring nga ai. Hpa majaw nga yang, “Nat gaw, shi a nhtoi loi mi sha ngam sai chye wu ai majaw, n-yun bu let nanhte hpang de yu wa sai” ngu tsun da ai. (Shingran 12:12) Satan grai pawt nga ai. Shi gaw sumsing lamu kaw nna jahkrat kau hkrum nna, kade n na yang jahten hkrum sana hpe chye ai. Shi gaw mungkan ting hta yakhkak jamjau ai lam ni byin hkra galaw nga ai.
15. Mungkan a matu Karai a yaw shada lam gaw hpa rai kun?
15 Raitim, mungkan hte seng nna Karai a yaw shada lam gaw n galai shai ai. Mungkan hparadisu hta hkum tsup ai masha ni htani htana nga na hpe shi ra sharawng ai. (Shakawn 37:29) Dai hku byin wa hkra, Karai Kasang a mungdan gaw gara hku galaw ya na kun?
16, 17. Daniela 2:44 hta Karai a Mungdan hte seng nna hpa tsun da a ta?
16 Daniela 2:44 hta, “ndai hkawhkam ni a aprat e, sumsing lamu na Karai Kasang gaw, prat dingsa e n hten n mat ai mungdan de da nna, de a ahkang aya gaw maigan amyu a lata hta galoi mung shang lu na, n rai: dai gaw ya tsun ai mungdan ni yawng hpe, agrawp shamyit kau nna, dai nan htani htana a grin nga na ra ai” nga nna myihtoi htoi da ai. Dai myihtoi ga gaw, Karai Kasang Mungdan hte seng nna hpa sharin ya a ta?
17 Langai, “ndai hkawhkam ni a aprat” hta Karai a Mungdan uphkang hpang na ngu tsun ai. Lachyum gaw, mungkan ntsa hta shinggyim asuya ni naw uphkang nga ai aten hta, Karai a Mungdan uphkang hpang na hpe tsun mayu ai. Lahkawng, Karai a Mungdan gaw htani htana grin nga nna gara asuya mung malai shang lu na n re. Masum, shinggyim masha asuya ni hte Karai a Mungdan lapran, majan byin wa na. Karai a Mungdan gaw, awng dang nna mungkan ting hpe Karai Kasang a asuya sha uphkang sana re. Dai shaloi, shinggyim masha ni gaw kaja htum asuya hpe lu la na re.
18. Ndai mungkan asuya ni hte Karai a Mungdan lapran byin ai hpang jahtum majan a mying gaw hpa rai kun?
18 Karai a Mungdan gaw shinggyim asuya ni a shara hta gara hku shang wa na kun? Hara Magedon ngu ai hpang jahtum majan n byin shi yang, nat ni gaw “chyahtum chyalai n-gun rawng ai Karai Kasang a nhtoi kaba shani na majan gasat na matu, mungkan ting na hkawhkam ni hpe jahpawng la” na re. Masha asuya ni hte Karai a Mungdan gaw gasat na re. —Shingran 16:14, 16; Jahtum Matsing 10 hpe yu u.
19, 20. Mungkan ga hpe uphkang na matu Karai Kasang a Mungdan hpa majaw ra ai kun?
19 Karai a Mungdan hpa majaw ra ai kun? Yawm htum lam masum nga ai. Langai, anhte gaw yubak masha ni re ai majaw machyi ai, si ra ai. Raitim, Karai a Mungdan hta anhte htani htana asak hkrung na lam Chyum Laika hta tsun da ai. Yawhan 3:16 hta “Karai Kasang a Kasha hpe kam sham ai ni nlang hte gaw, hten bya n hkrum ai sha, htani htana asak lu la mu ga nga, Karai Kasang gaw shi a Kasha shingtai hpe jaw kau ai kaw du hkra, mungkan ga hpe tsawra wu ai” nga nna tsun da ai.
20 Lahkawng, anhte gaw n hkru ai masha ni a lapran asak hkrung nga ai majaw re. Masha law law gaw masu ai, akyang n kaja ai. Anhte gaw dai lam ni hpe n yeng seng lu tim, Karai Kasang gaw dang di lu ai. N hkru ai amu matut galaw nga ai masha ni gaw, Hara Magedon hta jahten hkrum na re. (Shakawn 37:10 hpe hti u.) Masum, shinggyim asuya gaw atsam n nga ai, n hkru ai hte akyang hten ai. Shanhte gaw, masha ni hpe Karai Kasang a ga madat na matu n karum ya ai. Chyum Laika hta masha shada da “adip arip” nga ai ngu tsun da ai.—Hpaji Ningli 8:9.
21. Karai a Mungdan gaw mungkan ntsa hta Karai Kasang a myit ra ai hku gara hku galaw ya na kun?
21 Hara Magedon ngut ai hpang, Karai a Mungdan gaw mungkan ga hta, Karai a myit ra ai hku galaw na re. Ga shadawn, Karai a Mungdan gaw Satan hte nat ni hpe yeng seng ya na re. (Shingran 20:1-3) Hpang jahtum hta machyi makaw hte si hkrung si htan nga sana n re. Gawng malai jahpu a majaw, sadi dung ai masha yawng gaw, Hparadisu hta htani htana nga lu na re. (Shingran 22:1-3) Karai Kasang a Mungdan gaw Karai Kasang a amying hpe shachyoi shapra ya na re. Dai lachyum gaw hpa rai a ta? Mungkan ntsa Karai a asuya uphkang ai shaloi, masha yawng Yehowa a amying hpe shakawn na ngu ai lachyum re.—Jahtum Matsing 20 hpe yu u.
YESU GALOI HKAWHKAM BYIN WA AI KUN?
22. Yesu mungkan ntsa nga ai aten (sh) hkrung rawt ai hpang kalang ta Hkawhkam n byin ai lam anhte gara hku chye lu a ta?
22 Yesu gaw, shi a sape ni hpe “Na a mungdan du wa ru ga” nga nna, akyu hpyi na matu sharin ya ai. Dai majaw, htawm hpang hta Karai a asuya byin wa na gaw danleng nga ai. Yehowa gaw shi a asuya hpe shawng gawde nna, Yesu hpe Hkawhkam aya tang na re. Yesu sumsing lamu de bai wa ai hte kalang ta hkawhkam byin ai kun? N re, shi naw la ra ai. Yesu lamu de lung ngut ai hpang she, Kasa Pawlu hte Petru gaw, Shakawn Kungdawn 110:1 hta lawm ai Yesu hte seng ai lam hpe tsun dan ai. Dai myihtoi ga hta Yehowa gaw, “Na a gumlau ni hpe, na a lagaw nhpang e, lagaw kabye lahkum, ngai shatai kau ai du hkra, nye a hkra maga de naw dung nga u” nga nna tsun ai. (Kasa 2:32-35; Hebre 10:12, 13) Yehowa jaw na Hkawhkam aya hpe lu na matu, Yesu kade daram na hkra la ra ai kun?
Karai a Mungdan gaw Karai a myit ra ai hku byin wa hkra galaw ya na re
23. (a) Yesu gaw Karai asuya a Hkawhkam hku nna galoi aten hta uphkang hpang ai kun? (b) Hpang na daw hta anhte hpa lam hkaja lu na kun?
23 1914 n du shi ai shaning law law kaw nna, Chyum Laika myihtoi ga ni hta, 1914 ning gaw ahkyak ai shaning re ai hpe myit dingman ai Hkristan hpung langai gaw chye na wa ai. 1914 kaw nna mungkan a mabyin masa ni gaw dai myihtoi ga teng ai hpe sakse madun nga ai. Yesu dai shaning kaw nna, Hkawhkam hku uphkang hpang sai. (Shakawn 110:2) Dai hpang, kade n na yang Satan ga de jahkrat hkrum nna, ya “shi a nhtoi loi mi sha ngam sai.” (Shingran 12:12) Hpang na daw hta, anhte jahtum nhtoi hta asak hkrung nga ai hpe madi madun ai lam ni chye lu na re. Kade n na yang, mungkan ntsa Karai a myit ra ai hku byin wa hkra, Karai a Mungdan galaw ya na ni hpe hkaja lu na re.—Jahtum Matsing 21 hpe yu u.


text:
Hkristan Prat Hkrun Lam
JW.ORG Card Ni Hpe Atsawm Jailang Nga Ai Kun?
Ru tsang kaba grai ni wa sai majaw, hkaw tsun bungli gaw grai ahkyak nga ai. (Ga Sha. 24:11, 12, 20) Chyum Laika hte anhte a website hpe masha ni dingtawk shang yu lu na matu, jw. org Card ni hpe jailang nna karum ya mai ai. Card hta Chyum Laika Hpe Hpa Majaw Hkaja Ra Ai Kun? video hpe matsun ya ai Code langai lawm ai. Kahtap nna hkaja u (sh) Chyum Laika hpe grau chye na hkra hkaja mayu ai kun? ngu ai lam ni mung lawm ai. Masha nkau mi gaw laili laika ni hpe n hkap la tim, website hpe gaw shang yu mayu ma ai. Dai majaw, Card ni jaw na matu hkum lahpawt. Raitim, Card ni hpe masha n nga ai nta hta tawn da ai (sh) myit n lawm ai ni hpe jaw da ai ni n mai galaw ai.
Shani shagu galaw hkawm sa ai lam hta myit lawm ai masha langai ngai hte hkrum yang, ndai hku tsun mai ai: “Manang wa hpe ndai Card langai jaw mayu ai. Ndai hta website langai hpe shachyen ya ai. Ndai website hta manu jahpu n jaw ra ai sha lam amyu myu hpe yu mai ai zawn, video ni mung yu mai ai.” (Yaw. 4:7) JW.ORG card gaw kaji ai majaw, ahkaw ahkang lu shagu masha ni hpe sakse hkam lu na matu, ndai card hpe loi mi sha raitim bang hkawm mai ai.


text:
Daw 11
Karai Kasang A Tara Ni Gaw Anhte Hpe Gara Hku Akyu Jaw Ai Kun?
1. Anhte shinggyim masha ni hpa majaw lam matsun ya na hpe ra a ta?
Hpan Da Madu gaw anhte hta hpaji grau rawng ai. Tsawra myit rawng ai Kawa zawn anhte hpe yu lanu lahku nga ai. Shi a madi shadaw ai lam n nga ai sha, asak hkrung na matu anhte hpe n hpan da ai. (Yeremia 10:23) Ma kaji ni gaw, kanu kawa ni lam matsun ya ai hpe ra ai zawn, anhte yawng mung Karai Kasang a lam matsun hpe ra nga ai. (Esaia 48:
Yehowa a tara ni gaw, ya aten hta kaja htum asak aprat hte, htawm hpang prat hta, htani htana asak hpe, gara hku lu mai ai lam sharin ya ai. Karai Kasang gaw anhte hpe hpan da ai majaw, shi a lam matsun hpe sha anhte madat ra ai.
2. Karai a Mungga gaw anhte hpe gara hku lam matsun ya a ni?
Mabyin masa law law hta, anhte hpe Karai Kasang gara hku galaw shangun mayu ai hpe, Chyum Laika hta madun da ai. Mabyin masa nkau mi a matu, tup hkrak madun da ai tara ni mung nga ai. (Tara Jahprang 22:
3. Gara hkang da ai tara lahkawng gaw ahkyak ai rai?
Yesu gaw ahkyak ai hkang da ai tara lahkawng hpe tsun dan ai. Shinggyim masha prat a yaw shada lam gaw, Karai Kasang hpe chye na matu, tsawra na matu hte, shi a ntsa sadi dung na matu re ai hpe, shawng na tara gaw madun dan ai. Anhte a daw dan ai lam shagu hta, dai hte maren daw dan ra ai. (Ga Shagawp 3:
Hkang da ai tara hpang langai gaw, kaga masha ni hte simsa ai hku hkau lam nga na matu, lam matsun ya ai. (1 Korinhtu 13:
4. Karai Kasang a tara ni gaw anhte hpe gara hku akyu jaw a ta?
Karai Kasang a tara ni gaw kun dinghku ni hpe tsawra myit hte myit hkrum nga na matu sharin ya ai. (Kolose 3:
Chyum Laika hta lawm ai tara ni hte maren asak hkrung yang, kanbau bungli hta akyu lu nna, myit masin mung ngwi pyaw simsa na re. Ga shadawn, bungli madu ni gaw, Chyum Laika tara ni hte maren asak hkrung nna, ding man ai, bungli shakut ai ni hpe grau ra sharawng ma ai. (Ga Shagawp 10:
Karai Kasang a tara ni hte maren asak hkrung yang, anhte a hkamja lam hpe makawp maga ya na re. (Ga Shagawp 14:30; 22:
GRAU NNA HKAJA
ANHTE A LAM
Chyum Laika Hkaja Na Matu Hpyi Shawn U
Nang rau ai aten hte, shara kaw Chyum Laika hkaja na matu hpyi shawn u.


text:
PRAT HTE MAGAM ZUPHPAWNG SHAMAN LAIKA BUK December 2016
Hkaw Tsun Ladat Ni
Tsin-yam tsindam hpa majaw hkrum ai lam hte seng nna teng man ai lam hte Ma Ni Hpe Sharin Achyin Ya U ngu ai laika buk ni a hkaw tsun ladat ni. Ndai hkaw tsun ladat ni hpe lakap nna na a hkaw tsun ladat ni hpe hkyen lajang u.
Karai A Mungga Kaw Na Sut Gan Ni
‘Yehowa A Bum De Lung Wa Saga’
Yehowa a masha ni gaw simsa hkra galaw na re ai majaw, hpyen laknak ni hpe hkai sun hta lang ai hkingrai ni galaw kau na lam myihtoi Esaia tsun wa ai. (Esaia 2:4)
Hkristan Prat Hkrun Lam
‘Karai Kasang A N-gaw Nwai Ai Myit Hta Anga Nga U’ Ngu Ai Laika Buk Hte Myit Masin De Du Hkra Sharin Ya U
‘N-gaw Nwai Ai Myit’ laika buk gaw Chyum ga sharin a prat hta Karai a tara ni hpe gara hku hkan sa mai ai lam chye hkra karum ya ai.
Karai A Mungga Kaw Na Sut Gan Ni
Meshia Hte Seng Ai Myihtoi Ga Hpring Tsup Wa
Yesu n shangai shi ai tsa ban law law kaw nna, Meshia gaw “Yawdan hka wora hkran na, amyu kaga ni nga ai Galile mung” hta hkaw tsun wa na lam Esaia myihtoi htoi wa ai. Yesu gaw Galile mung hta hkawm sa nna, kabu gara shiga hpe hkaw tsun ai hte sharin ya ai hku nna, ndai myihtoi ga hpring tsup wa ai.
Karai A Mungga Kaw Na Sut Gan Ni
“Ngai Nga Nga Nngai, Ngai Hpe Shangun Dat E”
Esaia a sharawng ai myit hte makam masham hpe anhte gara hku kasi la mai a ta? Grau nna ra ai ginra de hkaw tsun na matu htawt wa ai dinghku langai kaw nna sharin la mai ai.
Karai A Mungga Kaw Na Sut Gan Ni
Yehowa Hpe Chye Chyang Ai Lam, Mungkan Ting Pri Rai Na Ra Ai
Mungkan ga hparadisu hte seng ai Esaia a myihtoi ga gaw ya aten hte htawm hpang hta gara hku nna hpring tsup wa na kun?
Hkristan Prat Hkrun Lam
Grau Htum Ai Hpaji Gaw Garan Ginhka Ai Myit Hpe Awng Dang Lu
Grau htum ai hpaji a atsam gaw amyu ginhka, nju ndawng hkat wa ai ni hpe pyi Wenyi hpunau ni byin wa hkra karum ya ai.
Karai A Mungga Kaw Na Sut Gan Ni
Ahkaw Ahkang Hpe Shut Ai Hku Lang Ai Gaw Ahkang Aya Sum Chye
Shebna gaw shi lu da ai ahkaw ahkang hpe gara hku jai lang ging ai kun? Yehowa gaw shi a shara hta Eliakim hpe hpa majaw malai tawn kau a ta?


text:
时间:2017-06-06 17:37:31 来源:德宏团结报
1. Magri hte galo ai magri di, magri jarung,
magri wan, magri ka-mai zon re ni nau lang nna
masha hkum de magri rai nau sha bang kau ai
majo, masha a laso lasa n-gun shayom kau ya
nna, masha ngok mat wa, shing nrai gumgai
dingla lawan wa ai.
2. Tsa nau lu nna masha a sade, sin re ni
hta hpye wa, bum wa chye rai ai hta n-ga,
n-gun yom mat wa chye rai wa nga ai.
3. Simai hkri hpa hta go shauson-yen grai
rong ai majo, masha sha bang dat jang masha
hkum hpe jahten nna gumgai dingla wa lawan
nga ai.
4. Lusha rai ni yat hten mat jang, zinli ga⁃
nu, ana ganu ni manu mana chye rong wa ai ma⁃
jo, masha sha bang dat jang kan mase, pu kan
gayup machyi rai nna masha grau gumgai
dingla lawan nga ai.
5. Wan hkut, numhpu zon re ai ni masha a
hkum de marop bang hkrup jang, sinwop, sai
lam re ni de chye shang wa nna masha hpe grai
shaza hkra nga ai, grau nna malut lu ai ni dai
malut nsa hpe sinwop de marop bang la hkrup
jang, nigudin, gyauyu, yi yanghuahtan zon re ni
go tan-guchun tai nna, masha a sinwop gata
hta chye majo rong nga ai, shingrai gau ngui go
masha a sai lam gapat hkra nna, sai gahkrang
yak re majo masha grau gumgai dingla lawan ai.
6. Ga lasi, lasi, hkainu zon re lusha rai
hten mat jang, nshulamu chye tu wa nna, honghkyumuidusu
chye byin wa re majo, masha sha
bang dat jang, bo sin, kro galau madon mayu,
kan mase rai nna, laja ai ni go ginsa ana pyi
chye gale wa re majo, masha grau gumgai dingla
lawan ai.
7. Hka ja ton ai nau na jang, hka hka-hkri
chye rong wa nga ai, lama lawan n gashin galai
kau ai masha lu hkra jang, shat kan rin n-gun
yom mat, laso lasa, jit lam hte sai galo hking rai
ni hta ana byin wa nna masha grau gumgai
dingla lawan ai.
8. Nau gashung jang masha a sai lam chye
chyat wa, sai gahkrang ai lam chye lanyan wa
rai ai; Nau gahtet jang, salat nau pru nna jan
lau ana chye byin wa nga ai, nau madi jang go,
nbung ana chye byin wa nna gumgai dingla la⁃
wan ai.


text:
Maumwi 46: Yerihko Mare Bunghku
Ndai Yerihko mare bunghku ni hten run hkra, hpa e galaw nga a ni? Bawm kaba wa hkra ai zawn re. Raitimung dai aprat e, bawm ni rai nnga ai; sanat ni pyi rai nnga ai. Ndai gaw Yehowa galaw dat ai mauhpa kumla re. Gara hku nna byin wa ai hpe yu yu ga.
Yawshu hpe Yehowa kaning nga nna tsun ai hpe madat yu mu; ‘Nang hte na hpyen ma ni mare hpe shinggrup nna rawt sa wa mu. Lani mi hta kalang mi kru ya du hkra, shinggrup mu; ga shaka sumpu hpai mu; ga shaka sumpu a shawng e, hkinjawng sanit hkawm sa ra ai; bai nna pahtau dum ra ai da.’
Sanit ya du ai shani hta mare hpe sanit lang shinggrup mu. Dai hpang mahku galu hkra pahtau dum nna, masha yawng hpyen rawt ai nsen hte garu jahtau dat mu; dai shaloi mare bunghku daw run taw mat na ra ai.’
Yehowa tsun ai hte maren Yawshu hte masha ni galaw ma ai. Shanhte rawt sa wa ai shaloi, shanhte yawng asim sha nga nga ma ai. Kadai mung aga n shaga ma ai. Pahtau nsen hte hpyen sharawt lagaw shara ai nsen sha na ai. Yerihko mare kata na Karai Kasang a amyu masha ni a hpyen ni gaw, hkrit gari nga na ma ai. Hku wawt hku hta noi tawn ai sumri hkyeng hpe mu a ni? Kade a hku wawt hku re a ni? Teng ai. Rahab gaw kin-yu lahkawng htet da ai hte maren, galaw ai. Shi a dum nta masha yawng shi hte rau nta nhku e, la nga ma ai.
Sanit ya du ai hte mare hpe sanit lang shinggrup ai hpang pahtau dum dat nna hpyen rawt ai nsen hte garu jahtau dat ma ai. Dai shaloi mare bunghku ni hten run wa ai. Yawshu gaw: ‘mare kata na masha mahkra hpe sat kau mu. Mare hpe wan nat kau mu. Hpa mung nngam hkra wan nat kau mu. Aja, gumhpraw, magri hte ahpri rai ni hpe la nna Yehowa, a nawku sum na sutdek hta bang mu,’ nga nna tsun ai.
Kin-yu lahkawng hpe Yawshu tsun ai. ‘Rahab a nta de sa mu. Shi hte dum nta masha ni hpe shaga shapraw mu,’ nga nna shangun ai. Kin-yu yan ga sadi jaw ai hte maren Rahab hte shi a dum nta masha ni asak lawt lu ma ai.
Yawshu 6:1-25.


text:
Maumwi 9: Noa Sanghpaw Li Langai Mi Shachyaw Ai
Noa gaw madu jan langai mi hte shadang sha masum lu ai. Shi a shadang sha ni a amying ni gaw, Shem, Ham, Yahpet nga ma ai. Shadang sha shagu hta madu jan langai hpra lu ma ai. Dai rai nna Noa kun dinghku masha ni gaw marai matsat rai ma ai.
Karai Kasang gaw Noa hpe lak lai ai amu langai mi hpe galaw shangun ai. Noa hpe sanghpaw li kaba langai mi shachyaw shangun ai. Sanghpaw li a hkrang zawn rai timung galu ai sutek kaba hte grau bung nga ai. ‘Dai hpe htap masum tsaw hkra galaw u; Sanghpaw li a kata e, gawk ni galaw bang u;’ nga nna Karai Kasang hkang da ai. Agawk ni gaw Noa hte shi a kun dinghku masha ni, dusat ni hte shanhte ra ai lusha ni bang tawn da na matu re.
Sanghpaw li kata de hka nshang lu hkra shachyaw u; nga nna mu Karai Kasang htet da ai. ‘Ngai gaw hka shau-ing kaba shaing dat nna, mungkan ting hpe jahten kau na nngai. Sanghpaw li kata e, n rawng ai ni mahkra si na mara ai’, nga nna tsun ai.
Noa hte shi a shadang sha ni gaw Yehowa a ga hpe madat nna, Sanghpaw li shachyaw hpang wa ma ai. Raitimung kaga masha ni gaw asawng asang rai nna mani ma ai. Shanhte gaw matut nna, nhkru nhkra ai a mu galaw nga ma ai. Karai Kasang kaning rai galaw wa na ra ai, nga nna Noa tsun timung kadai mung nkam ma ai.
Sanghpaw li kaba ai majaw aten ram ram na hkra shachyaw ra ai. Shaning law law na ai hpang, galaw ngut la ma ai. Ya bai Karai Kasang gaw, dusat nhprang ni hpe Sanghpaw li kata de woi bang u, nga nna shangun ai. Dusat nkau mi hpe ala hte ayi hpung gup nna woi bang u da. Kaga dusat nkau mi hpe rai jang gaw ayi ala hkum sanit nit di nna woi bang u. U amyu baw shagu hpe mung jashawn u. Noa mung Karai Kasang htet da ai hte maren galaw ai.
Dai hpang e Noa hte shi a kun dinghku masha ni mung Sanghpaw li kata de shang ma ai. Dai hpang e Karai Kasang gaw chyinghka hpe la kau ai. Sanghpaw li kata e, Noa hte shi a nta masha ni la nga ma ai. Nanhte mung shanhte hte rau Sanghpaw kata e, la nga ai ngu nna myit sum ru yu mu. Karai Kasang tsun da ai hte maren kaja teng teng hka shau kaba ing wa na kun?
Ningpawt ninghpang 6:9-22; 7:1-9.


text:
Maumwi 32: Ari Zinli Kaba 10
Ndai sumla ni hpe yu dat mu. Sumla shagu hta Egutu mung ntsa e Yehowa du shangun ai ari zinli langai hpra hpe madun tawn ai. Langai ngu na sumla hta Arun gaw shi a dawhkrawng hte Nila hka hpe gayat nga ai. Gayat dat ai hte hka nu na hka ni gaw asai tai mat wa ai. Hka na nga ni si mat ma ai majaw hka nu gaw yat manam nga sai.
Dai hpang e Nila hka nu kaw na ashu ni law wa hkra, Yehowa shabyin dat ai. Shara shagu hkan e shu ni hkrai rai sai. Muk kabaw ai wan htung ni hta mung, muk rin ai n-gawt kaw mung, yup ku hta e mung, shara shagu hta e, ashu ni hkrai hpring nga sai. Ashu chyasi ni hpe, Egutu masha ni sumpum tawn ma ai. Mung ting gaw shu chyayat hte manam hkying nga sai.
Dai hpang e, Arun gaw shi a dawhkrawng hte aga hpe bai gayat dat yang, ga nhpu ni gaw, machyi mayam ni byin tai wa ai. Ndai ni gaw kawa chye ai pyen nga ai mahyi mayam kaji ni re. Machyi ari zinli ni gaw, Egutu mung hta du ai masum lang ngu na, ari zinli re.
Dai hpang e byin wa ai ari zinli ni gaw Egutu masha ni hta hkrai hkrum ai. Israela masha ni hta ndu ai. Mali ngu na ari zinli gaw, jinghkam kaba re. Jinghkam ni gaw Egutu masha ni a nta hta ahpung nawng rai kahpoi shang wa ma ai. Manga ngu na ari zinli gaw dusat ni hta byin ai wurum ana re. Egutu masha ni a dumsu, sagu, bainam ni law law si mat sai.
De hpang e Mawshe yan Arun gaw dap nkau mi la nna nbung hta kabai shamawng dat ma ai. Masha ni hte dusat ni hta shakrwi ana byin tai wa ai. Ndai gaw kru lang ngu na ari zinli re.
Dai hpang e Mawshe gaw lamu de lata ladawn dat yang mu achye ai hte sin htu jahkrat dat ai. Egutu mung hta e, ndai daram kaba ai sin laru kaba kalang mi mung garai nhkrum yu ai.
Masat ngu na ari zinli gaw, dinggam-yaw wunawng hpung re. Shawng de dinggam-yaw ndai daram grai nlaw yu ai. Sin kaba na majaw nhten mat ai arai baw shagu hpe sha kau ma ai.
Jahku lang ngu na ari zinli gaw sin mak ai nsin re. Mung ting hta sin mak ai nsin masum ya sin kaup tawn ai. Raitimung Israela masha ni nga ai shara hta gaw, n htoi hpe mu lu ma ai.
Hpang jahtum e Karai Kasang gaw shi a amyu masha ni hpe, chyinghka hkinbawng hta bainam sai, sagu sai chya na matu, htet da ai. Dai hpang e Karai Kasang a lamu kasa Egutu mung ntsa hku nna lai wa na ra ai. Lamu kasa gaw asai hpe mu jang dai nta na masha kadai hpe mung n sat kau ai. Raitimung chyinghka hta asai nkap ai nta e, masha hte dusat kasha alat hpe, Karai Kasang a Lamu kasa gaw sat kau ai. Ndai gaw 10 lang ngu na ari zinli re.
Hpang jahtum na ndai ari zinli du ai hpang Hpara-u gaw Israela masha ni hpe pru wa shangun ai. Karai Kasang a masha ni mung pru wa na matu, jin jin rai nga ma ai. Dai shana jang Egutu mung na pru wa ma ai.
Pru mat wa ai laika daw kaba 7 kaw na 10


text:
Maumwi 104: Yesu Sumsing Lamu De Bai Lung Wa Sai
Nhtoi lani hpang lani lai mat wa ai hte maren, Yesu mung shi a hpang hkan ai masha ni hpe law law lang hkum shadan dan ai. Kalang mi sape 500 daram Yesu hpe chyawm mu ma ai. Shanhte a man e ahkum shadan dan ai shaloi, Yesu gaw shanhte hpe kaning nga nna tsun ai hpe chye a ni? Karai Kasang a mungdan lam re. Mungdan a lam hkaw na matu Yehowa gaw yesu hpe ga ntsa de shangun dat ai. Si ai kaw na bai hkrung rawt wa ai hpang e pyi Yesu ndai lam sharin ya ai.
Karai Kasang a mungdan ngu ai gaw hpa re ai hpe matsing ma ni? Teng ai. Mungdan ngu ai gaw sumsing lamu na teng teng nga ai Karai Kasang a up hkang hpung langai mi re. Karai Kasang gaw Yesu hpe hkawhkam shatai da ai. Anhte chye la saga ai hte maren kaw si hpang gara hkrum ai masha ni hpe jaw lu jaw sha nna, machyi makaw hkrum ai masha ni hpe shamai shatsai ya na ra ai. Dai sha n-ga si ai masha ni hpe asak bai hkrung wa hkra galaw ya na ra ai. Ndai lam hku nna shi gaw grai kaja ai hkawhkam langai mi re, ngu ai hpe madun dan ai.
Dai majaw Yesu gaw sumsing lamu kaw na shaning hking mi uphkang ai shaloi, ginding aga e gara hku rai na zawn nawn a ni? Teng ai. Ginding aga gaw tsawm la ai Hparadisu tai wa na re. Hpyen majan ni, ru hka ni, machyi makaw ai lam, si hkrung si htan nnga na sai. Ndai lam teng ai hpe anhte chye ai. Hpa majaw nga yang masha ni ngwi pyaw ai hte nga lu na matu ginding aga hpe Hparadisu byin tai wa na matu Karai Kasang galaw da ai. Dai majaw shawng ningnan e Edin sun hpe shi galaw tawn ai. Karai Kasang ra ai hte maren byin tai wa hkra Yesu gaw yu lajang wa na re.
Yesu gaw sumsing lamu de lung mat wa na aten du wa sai. Shi a sape ni a man e hkum shadan dan ai nhtoi 40 ya rai wa sai. Dai majaw sape ni gaw Yesu teng teng asak bai hkrung wa sai lam hpe hkrak sha kam masai. Raitimung sape ni hte rai nhka wa ai laman e, shanhte hpe htet tawn ai: ‘Chyoi pra ai wenyi garai nlu la dingsa Yerusalem mare kaw nga nga mu,’ nga ai. Chyoi pra ai wenyi ngu ai gaw Karai Kasang a n-gun atsam re. Bung nga ai nbung hte maren sha re. Yesu a hpang hkan ai ni Karai Kasang a amu gun hpai ai lam hta karum na re. Hpang jahtum e Yesu tsun ai gaw: ‘Nanhte gaw ginding aga htum hkra, nye a lam hkaw tsun dan mu,’ nga nna htet dat ai.
Yesu gaw ndai lam ni tsun ngut ai hte grai mauhpa lam langai mi byin wa ai. Ndai hta nanhte mu ai hte maren, sumsing lamu de lung mat wa sai. Bai nna samwi gaw shi hpe sa magap la kau ai. Sape ni Yesu hpe nmu lu mat sai. Yesu gaw sumsing lamu de lung wa nna shi a hpang hkan ai masha ni a ntsa e up hkang hpang sai.
1 Korinhtu 15:3-8; Shingran 21:3,4; Kasa 1:1-11.


text:
TIMOHTI KAW SHAGUN DAT AI LAIKA LAHKAWNG
2 Timohti 1
1 Hkristu Yesu hta e rawng ai asak jaw na lam a ga ndat hte maren, Karai Kasang a myit ra ai hku majaw, Hkristu Yesu a kasa rai nga ai, ngai Pawlu gaw, nye tsaw ra ai ngai Sha Timohti hpe, ga shana dat nngai.
2 Kawa Karai Kasang hte anhte a Madu Hkristu Yesu kaw na, chyeju, masan dum ai hte ngwi pyaw ai gaw, a nga nga u ga law.
3 Nye a akyu hpyi ai ga hta nang hpe n sim n sa a dum nga let, ji wa ni kaw nna san seng ai myit hte ngai daw jau nga ai Karai Kasang hpe, ngai shakawn nga nngai;
4 na a myiprawi ngai dum nna, nye a kabu gara ai dik wa lu li ga, nang hte hkrum na, shani shana ngai myit ndawt nga nngai:
5 nang hta jung ai n sawt ai makam masham hpe mung ngai bai dum nga ai hte, dai gaw na nwoi dwi Lui hte, na nnu Uni yan hta shawng jung nga nna, nang hta e mung a jung nga ai hpe, ngai myit tawng nga nngai.
6 Dai re ai majaw, ngai lata mara jaw ai hte, nang hta rawng ai Karai Kasang a chyeju hpe naw wut shagrung ya na, ngai nang hpe shadum dat de ai.
7 Kaning rai nme law, Karai Kasang gaw hkrit chye ai myit anhte hpe n jaw mi ai; n-gun lagaw rawng ai myit, tsaw ra chye ai myit, si si nga chye ai myit she jaw mi ai.
8 Dai rai nna, anhte a Madu a sakse hkam ai lam hta mung, shi a bawng dung ai wa nye a lam hta mung, nang kaya ai myit n rawng ai sha, Karai Kasang a n-gun lagaw rawng ai hte maren, dai kabu gara shi ga matu mara ru tsang ai rau hkrum nga ga:
9 Karai Kasang gaw anhte a arawn alai majaw n rai, shi hkum nan myit hpang da ai hte chyeju a majaw sha, anhte hpe hkye hkrang la nna, chyoi pra ai shaga la ai ga hte shaga da ma ni ai:
10 dai lam gaw moi chyaloi nhkoi kaw nna, Hkristu Yesu hta e anhte hpe jaw da ma ni ai rai ti mung, anhte a hkye hkrang la ai Madu Hkristu Yesu paw pru ai a majaw, ya e shadan shaleng dat nu ai; shi gaw si hkrung si htan hpe yeng kau da nna, dai kabu gara shi ga hte asak hkrung ai lam mung, n hten n bya re ai lam mung, shadan dat nu ai:
11 dai kabu gara shi ga hta, hkaw dan ai wa mung, kasa hte sara aya mung, ngai hpe dang da ni ai.
12 Dai rai nna, dai lam a majaw ndai hte ru tsang ai ngai hkrum ti mung, n hkrit n kaya nga nngai; kaning rai nme law, kadai wa hpe ngai kam manoi nga nngai gaw, ngai chye nga ai hte, ngai ap tawn da ai arai hpe, dai nhtoi du hkra, shi mahkyu da ya lu ai, ngu nna ngai myit mu nga nngai.
13 Ngai kaw na nang na la sai masan maseng mungga ningli hpe, Hkristu Yesu hte seng ai kam sham nna tsaw ra ai myit hte, gumnoi nga u.
14 Nang hpe ap ya da ai aya kaja hpe, anhte hta rawng nga ai Chyoi pra ai Wenyi hte, a mahkyu nga u.
15 Asi a mung na ni nlang hte ngai hpe kau da ma ni ai gaw, nang chye nga ndai; shanhte hta Hpugelu yan Heramoge lawm ma ai.
16 Dai Madu gaw Onesihpuru a nta masha ni hpe chyeju jaw u ga; kaning rai nme law, shi ngai hpe law law lang shalan shabran ni ai hta n-ga, nye a hkang hkyihkyang majaw n kaya ai sha,
17 Roma mare de sa du jang, ngai hpe alawan hkan tam jahkrum lu wu ai:
18 - shi gaw dai shani e, Madu a man e matsan dum ai hkam la lu hkra dai Madu gaw shi hpe chyeju jaw u ga: - Ehpesu mare e mung shi ngai hpe gade wa galaw daw sai gaw, nang atsawm sha chye nga ndai.


text:
Daw 2
Karai Kasang Gaw Kadai Rai Ta?
1. Karai Kasang hpe anhte hpa majaw nawku ra ai kun?
Teng man ai Karai Kasang gaw, nga yawng nga pra a Hpan Da Madu re. Shi gaw npawt hte jahtum n nga ai. (Shakawn 90:
2. Chyum Laika hta Karai Kasang a lam hpa tsun da a ta?
Karai Kasang gaw, Wenyi Hkum rai nna, masha hkum hta grau madang tsaw ai majaw, shi hpe kadai mung n mu yu ai. (Yawhan 1:
Chyum Laika hti nna, Karai Kasang a atsam ningja ni hpe, anhte grau sharin la mai ai. Ga shadawn, Karai Kasang ra sharawng ai hte n ra ai lam, masha ni hte gara hku kanawn mazum ai lam, mabyin masa ni hpe yu nna gara hku bai htang ai lam ni hpe, Chyum Laika hta tsun da ai.
3. Karai Kasang a amying gaw hpa rai ni?
“Sumsing lamu na anhte a Wa e, Na a amying nsang chyoi pra nga lit ga” nga nna Yesu tsun ai. (Mahte 6:
Chyum Laika law law hta Karai Kasang a amying hpe shaw kau nna Madu, shing n rai, Karai Kasang nga nna galai bang da ma ai. Raitim, Chyum Laika madung hta gaw, Karai Kasang a amying 7,000 lang daram lawm ai. Yesu gaw masha ni hpe, Karai Kasang a lam sharin ya ai shaloi, Karai Kasang a amying hpe tsun dan ai.
4. Yehowa anhte hpe lanu lahku nga ai kun?
Yakhkak jamjau ai lam ni law wa ai gaw, Karai Kasang anhte hpe lanu lahku lam n nga ai majaw kun? Karai Kasang gaw anhte hpe, yakhkak jamjau ai lam ni hte, chyam dinglik nga ai ngu masha nkau mi tsun ma ai. Raitim, dai gaw n jaw ai.
Karai Kasang gaw masha ni hpe, myit ra ai hku lata na ahkang jaw da nna, shagrau da ai. Dai zawn lata na ahkang jaw da ai majaw, Karai Kasang hpe chyeju dum ra ai. (Yawshu 24:15) Raitim, masha law malawng gaw, nhkru ai amu galaw na matu lata ma ai majaw, yakhkak jamjau ai lam ni grau law wa ai. Dai zawn n tara ai lam ni hpe, Karai Kasang mu ai shaloi, grai yawn ai.
Yehowa gaw, anhte hpe lanu lahku ai Karai Kasang re. Anhte hpe, ngwi pyaw ai hte asak hkrung shangun mayu ai. Kade n na yang, yakhkak jamjau ai lam ni hte, dai zawn shabyin ai ni hpe, yeng seng kau sana re. Ndai laman hta, yakhkak jamjau ai lam ni, byin na ahkang jaw da ai gaw, Karai Kasang hta, yaw shada da ai lam nga ai majaw re. Dai lam ni hpe, daw 8 hta, sanglang dan na re.
5. Karai Kasang hte ni htep hkra gara hku galaw ra na rai?
Yehowa gaw, anhte hpe shi hpang de, akyu hpyi nna, ni htep hkra galaw na matu, saw shaga da ai. Shi gaw anhte langai hpra hpe, myit lawm ai. (Shakawn 65:2; 145:18) Shi gaw, mara raw dat na matu jin jin nga ai. Karai Kasang myit pyaw na matu, anhte galaw ai lam hta, kalang lang hkrat sum yang pyi, anhte shakut nga ai hpe shi chye ya ai. Dai majaw, n hkum tsup ai masha ni raitim, Karai Kasang hte ni htep hkra galaw mai ai.
Yehowa gaw, anhte hpe asak jaw da ai majaw, kaga kadai hta mung, shi hpe grau tsawra ging ai. (Marku 12:30) Karai Kasang a lam grau hkaja na, shi tsun ai hku galaw nna, shi hpe tsawra ai lam madun yang, shi hte grau ni htep wa na re.


text:
Anhte A Matu Karai Kasang A Yaw Shada Lam Gaw Hpa Rai Kun?
RADIO madat ai, shi laika hti ai, TV yu ai shaloi tara tawt lai ai lam ni, majan ni hte n hkru n hkra ai lam ni grai law hkra mu lu, na lu ai. Nang hkrum nga ai yakhkak jamjau ai lam ni hpe myit yu u. Nang machyi ai shing nrai nang tsawra ai marai langai ngai si mat ai majaw grai yawn ai lam ni byin chye ai.
Tinang hkum tinang ndai hku san yu u:
Ngai hte nye a nta masha ni a matu Karai Kasang a yaw shada lam gaw dai hku sha rai kun?
Nye a manghkang ni hpe hparan na matu gara kaw na karum shingtau lam lu na kun?
Teng man ai simsa lam lu na hpe myit mada mai ai kun?
Dai ga san ni hte seng nna myit shadik ya lu ai mahtai hpe Chyum Laika hta mu lu ai.
KARAI KASANG GAW MUNGKAN NTSA HTA MAUHPA LAM NI GALAW YA NA NGA NNA CHYUM LAIKA HTA TSUN DA AI.
Shinggyim masha ni hta machyi ai, asak kung ai, si ai lam ni nga sana n re.—Shingran 21:4
‘Lagaw hten ai wa gaw shan nga zawn gumtawng lu na.’—Esaia 35:6
‘Myi hten ai ni myi mu lu na.’—Esaia 35:5
Si mat ai ni bai hkrung rawt wa na.—Yawhan 5:28, 29
Kadai mung machyi sana n re.—Esaia 33:24
Mungkan ntsa nga ai masha yawng hta lu sha law htam wa na re.—Shakawn 72:16
CHYUM LAIKA TSUN AI KAW NNA AKYU HKAM LA U
Shawng na laika man ni hpe nang hti yu ai shaloi, dai lam ni gaw yup mang zawn sha re nga nna aloi sha sawn la hkrup chye ai. Raitim, kade n na yang mungkan ntsa hta dai hku galaw ya na nga nna, Karai Kasang ga sadi jaw da ai. Shi gara hku galaw ya na lam hpe mung Chyum Laika hta tsun da ai.
Dai hta n-ga, ya aten hta ngwi pyaw simsa ai asak aprat lu na matu, chye ra ai lam ni hpe mung Chyum Laika hta tsun da ai. Nang hpe myit tsang shangun ai lam ni hpe chyahkring mi myit yu u. Dai hta, ja gumhpraw a majaw byin ai manghkang ni, kun dinghku manghkang ni, hkam n kaja ai lam ni hte nang tsawra ai marai langai ngai si mat ai lam ni lawm na re. Dai manghkang ni hparan lu na matu Chyum Laika gaw karum ya lu ai. Lawu na ga san ni a Chyum Laika mahtai ni gaw nang hpe shalan shabran ya lu ai:
Karai Kasang gaw shi jaw da ai ga sadi ni hte maren hpring tsup hkra galaw ya na hpe anhte hpa majaw kam mai ai kun?
Nang ndai laika buk hpe hti ai majaw Chyum Laika hpa sharin ya ai hpe nang chye mayu ai lam madun ai. Ndai laika buk gaw nang hpe karum ya na re. Laika pang ni a matu san da ai ga san ni gaw Chyum Laika grau chye na wa hkra nang hpe karum ya na re. Masha wan law law gaw Yehowa Sakse Ni hte rau, Chyum Laika hti ai hpe grai ra sharawng ma ai. Nang mung dai hku ra sharawng na hpe myit mada ga ai. Nang ndai hku Chyum Laika hkaja ai hpe Karai Kasang shaman chyeju jaw u ga law.


text:
Ga San 7
Hpye Ai Amu Galaw Na Matu Shadut Hkrum Yang Hpa Galaw Na Kun?
NANG NGA YANG HPA GALAW NA?
Ndai mabyin hpe shingran yu u: Heather hte Mike sumtsaw byin ai shata lahkawng sha naw rai shi ai. Raitim, Mike a lam yawng chye da ai ngu Heather hkamsha ai. Langai hte langai shada da laika ni sa ai, phone grai na hkra shaga ai. Tsun n ma hkra ga shaga ma ai. Raitim, ya Mike gaw ga shaga ai hte sha myit n dik sai.
Lai wa sai shata lahkawng laman hta lata jum ai, manam ai daram sha naw rai shi ai. Heather gaw dai hta na n kam lai sai. Mike hpe mung asum n hkam mayu ai. Mike daram ngai hpe lanu lahku ai masha n nga ai. ‘Bai nna Mike hte ngai gaw sumtsaw ni re le’ ngu myit taw nga ai.
Nang gaw sumtsaw tawn lu ai asak rai nna Heather zawn masa hte hkrum yang hpa galaw na kun?
BAI MYIT YU U
Nang gaw shingra tara hte nhtan shai nna utsa zawn pyen na matu hpun ntsa de lung nna gumhtawn dat ai nga yang, nang sha jamjau hkrum na re. Dai zawn sha, akyang lailen hte seng ai “hpye ai amu hpe koi” u ngu ai tara hpe n hkan sa yang jamjau hkrum na re.—1 Htesaloni 4:3.
Ndai tara hpe n hkan sa yang hpa akyu ni hkamsha ra na kun? “Hpye ai amu galaw ai wa mahtang gaw, shi a hkum hkrang hpe nan shut hpyit da wu ai” ngu Chyum Laika hta tsun da ai. (1 Korinhtu 6:18) Dai gara hku byin mai na kun?
N hkungran shi yang rau nga ai ramma ni hta law malawng gaw lawu hta madun da ai n kaja ai akyu langai ngai hkamsha ai ngu nna sawk sagawn ai lam ni gaw madun dan ai.
MYIT RU AI LAM. Ramma law malawng gaw n hkungran shi yang rau nga ngut ai hpang myit malai lu ai ngu tsun ma ai.
N TSEN AI LAM. Sumtsaw hte rau nga ngut ai hpang ‘shi kaga kadai hte mung ndai hku byin wa ai kun’ ngu nna n tsen ai myit ni shang wa ai.
MYIT HTUM AI LAM. Gaja nga yang, numsha ni gaw tinang a ntsa ahkaw ahkang la mayu ai ni hpe n re ai sha makawp maga ya ai ni hpe sha ra sharawng ai. Lasha ni chyawm gaw ahkaw ahkang loi loi jaw chye ai numsha ni hpe n ra mat ai.
Madung lam: N hkungran shi yang rau nga ai gaw, manu dan ai lama ma hpe kaga masha ni hpe jaw dat ai re majaw tinang hkum tinang manu n dan hkra galaw dat ai re. (Roma 1:24) Na a hkum hkrang gaw grai manu dan ai majaw loi loi hte hkum jaw kau u.
“Hpye ai amu hpe koi” nna nang gaw akyang lailen kaja ai wa re ai lam madun u. (1 Htesaloni 4:3) Nang dinghku de ai shaloi na a ningrum ningtau hte rau dinghku shaman chyeju hpe hkamsha lu na re. N hkungran shi yang rau nga hkrup ai majaw byin wa ai myit ru myit tsang lam, myit malai lu ai lam, myit n shim ai lam ni hkamsha ra na n re.—Ga Shagawp 7:22, 23; 1 Korinhtu 7:3.
NANG GARA HKU SHADU AI KUN?
Jet ai tsaw myit hte tsawra ai wa gaw na a myit masin, hkum hkrang hpe hkra machyi hkra galaw na kun?
Nang hpe manu shadan ai wa gaw Karai Kasang hte na a hku hkau lam hpe htenza hkra galaw na kun?—Hebre 13:4.


text:
DAW 6
Hkristan Shada Da Kanawn Mazum Ai Gaw Anhte Hpe Hpa Akyu Jaw A Ta?
Nam mali ni hpe lai di ra ai raitim, du hkra ladaw n kaja ai raitim, anhte gaw zuphpawng ni hpe ayan sa ai. Prat a mayak mahkak ni, shani tup bungli galaw ai majaw hki ba ai aten ni hta pyi, Yehowa Sakse Ni gaw shada da kanawn mazum na matu hpa majaw dai daram shakut ma a ta?
Dai gaw prat a mayak mahkak ni hpe hparan ai hta karum ya ai. Pawlu gaw hpung hta kanawn mazum ai lam tsun ai shaloi “langai hte langai myit tau myit htang nga ga” nga nna tsun ai. Dai gaw langai hte langai grau hku hkau wa hkra galaw ra ai hpe tsun ai re. Dai majaw, Pawlu a ga ni gaw kaga masha ni a lam hpe, myit shang sha na matu anhte hpe n-gun jaw nga ai re. Kaga masha ni hte grau hku hkau wa ai shaloi, shanhte hta na nkau mi gaw anhte hkrum nga ai mayak mahkak hpe awng dang wa ai lam chye wa ai. Anhte mung dai hpe awng dang hkra shanhte kaw na hpaji lu la ai.
Hku hkau ai jinghku ni lu hkra karum ya ai. Zuphpawng ni hta hkrum zup ai hpunau, nauna ni gaw grai hku hkau ai jinghku ni re. Kalang lang ban sa ai lam hta arau shang lawm ma ai. Dai hku kanawn mazum ai gaw hpa akyu jaw a ta? Langai hte langai grau manu shadan chye wa nna, tsaw myit sumri mung grau ngang kang wa ai. Dai zawn hku hkau ai jinghku ni byin wa ai majaw, anhte a hpunau, nauna ni mayak mahkak hkrum wa ai shaloi, karum ya na matu jin jin rai nga ai. (Ga Shagawp 17:17) Hpung hta nga ai hpunau ni yawng hte, kanawn mazum nna “shada da myit tsang hkat” ai lam madun ma ai.—1 Korinhtu 12:24, 26.
Karai Kasang myit ra ai lam hpe galaw nga ai ni hte jinghku hku na matu nang hpe n-gun jaw mayu ai. Dai zawn re ai jinghku hpe Yehowa Sakse Ni a lapran hta mu lu ai. Anhte hte kanawn mazum na matu chyeju hte hkum htingnut u.
Zuphpawng ni hta arau kanawn mazum ai gaw anhte hpe hpa akyu jaw a ta?
Anhte a zuphpawng de nang galoi sa lung na kun?


text:
Danai pat maw KIA Dung 14 a Maisa post hpe Myen hpyen ni n-gun kaba hte htu gasat ai majaw June praw 3, Bat Kru Ya shana maga, yen kau sai re.
Myen ni gaw manap hkying 2am daram kaw na laknak kaba majoi gap sharu bun ai majaw shana de dai KIA shawnglam post hpe yen ya ai re lam, ginra masha ni hpe lakap let chye lu ai.
Ya na zawn, Nambyu Hka mayan KIA Dung 14 hpe htu gasat ai kaw, Myen hpyendap maga Lisu pyitusit, Sam Hkyeng pyitusit ni mung shanglawm ai lam sagawn chye lu ai.
Gasat gala lam bai byin wa ai raitim, ya ten du hkra gaw pat maw, ja maw na masha ni adan aleng hprawng yen ai n nga shi ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
时间:2017-05-27 18:02:26 来源:德宏团结报
Mungdo tsi mawan yo shada shangai shaprat rapdo pati hpung mu madu Tau Hung Yen go seng ang masha ni hpe woi nna, ya hte Lengho ginwang Hosi ginwang do Yeyahtang mare salang rapdo hta hkamja matsan shatong mu sa jep ai hte rau, gahtong masha ni hte atsom jahta yu rai nna, machyi mako ana ahkya lu ai majo dinghku matsan hpang hkrat mat wa ai lam hpe azin ayang rai jep yu nga ma ai.
Ginhkyom yu yang, ndai lang na shawa masha ni nta hkan sa jep hkom du ai mu hta, nta htinggo 52 masha marai 229 ni hpe sa jep yu hkra nga ai. Nta hkan sa jep hkom ngut ai hpang, Tau Hung Yen ni go Yeyahtang mare salang rapdo tsi gok galo ai lam ni mung no sa jep yu nna, shatang du hkra lau lau galo shangut la na matu lajin dat sai.


text:
时间:2017-06-06 17:39:58 来源:德宏团结报
E, marang ni e, Mungkan hta tam lu tam sha lam, Gadai grau chye kun nga yang go, Nam u wa jare ni rai sam sai, Jare re, jare re. E, Wa jare a tam sha ladat hpe tsun ga nga yang go, U-gan lai ai hpang rai tim, Jare re, jare re. Uri ni lai ai hpang rai tim, Jare re, jare re. U-gam ngoi lai ai hkpang rai timung. Jare re, jare re. Sik sik sok sok, hpre hpre hpra hpra, Htek htek htak htak hkpre chye ma ai. E, Wa jare tau yang jan long ai, Wa jare gap yang singgyin ma, Jare re, jare re. Hkon let she hkpre sha ai, Hprong let she hta sha ai, Pyen let she gajau ai, Jare re, jare re. Wa jare, Wa jare, Ruyak hkam let kan bau sa wa ai, Shi a atsam anhte sharin la ging ai. Jere re, jere re. Wa jare a atsam hpe yu yang, Hpaji zai do shakut sharang sa wayang, Bum ga na Wunpong sha ni mung, Sut su lu ngui pyo wa na re, Jere re, jere re


text:
Wunpawng Mungdan Shanglawt Hpung, KIO tingnyang-up malai, Dukaba Nban La gaw, shi a Naypyidaw Myen asuya a Tsaban 21 Panglong Zuphpawng de akajawng sa lung ai lam hta dinglun hkrum nga ten, Laiza dapshawa mungshawa sanglang hpawng shaga galaw sai.
Bat kru ya, June 3, Padang Rung e galaw ai lamang hta, KIO hpa majaw UNFC na pru ai lam, UWSA Wa ni woi ai mungmasa npu hpa majaw shanglawm ra ai lam, hte hpa majaw Tsaban 21 Panglong Zuphpawng shanglawm ra ai lam, ni sanglang mat ai re.
Tingyang-up malai sanglang ai hta, "Panglong nyi-la-hkan sa ai gaw mala la sum machyi ai lam gaw n re. Maga mi awngdang ai mahkrun mung lu la ai ngu ai hpe mung sanglang dan mayu ai re. Ya gaw ginjaw woi galaw ai hpe n kam ai zawn zawn, n kaw ai zawn amyu myu tsun shaga ai hpe facebook kaw hti yang gaw mala la nga ai ni mung grai lawm ai le."
Raitimung UNFC a CEC komiti malawm hte maigan daju Jinghpaw Wunpawng Amyusha Hpung, KNO Ningbaw Duwa Bawmwang Laraw gaw ndai zawn shi a ningmu tsun shapraw ai re.
"Jinghpaw Wunpawng amyusha ni a ningbaw langai hku nna sa gaw sa ai.. E rai nna dai zuphpawng hta mung amyusha lam mung, wuhpung wuhpawng lam hta mung hpa baw mung tsun n lu, n shaga lu, n hparan lu rai nna majoi sa ai ngu jang gaw... E dai gaw lamang n jaw ai step (ninggam) re ngu hku dai hku mu ai."
KIO ginjaw mungmasa hte seng nna mung, "N re ai bungli gaw n galaw woi nga ma ai ginjaw ni. Re majaw gaw yawng gaw hkam sharang nna myit n hkawn ai rai jang mung loi mi naw la yu rai nna ginjaw a woi awn ai mungmasa shawnglam bungli kaw yawng lahkrip ra ra rai na naw hkan madi shadaw hkan nang hkan sa rai ga..." nga nna Dukaba Nban La lajin ai re.
Raitim lai wa sai ten KIO ginjaw gaw shut ai mungmasa hta lang hte lang tsap lai wa sai re.
17-ning simsa lam ladaw, tinang mungmasha ni ja ja ninghkap ai lapran Myen hpyendap a 2008 gawda ai tara hpe madi shadaw ya ai. Raitim Myen hte 1994 simsa lam gaw 2011 June praw 9 majan hte ginchyum dat ai kaw du ai re.
Dai hpang 2013 hta Miwa garum ai majaw Myen hte gap hkat jahkring sen n htu tim, majan shayawm na myit hkrum ai majaw KIO kithkai rung ni hpe Myitkyina, Mandalay, Yangon ni hta hpaw lu ai. Raitim Myen hpyendap gaw majan grau she gasat wa ai majaw ya hpang jahtum Gidon post hpe zing la ai kaw du hkra re.
Bai nna lai wa sai 1976 ning hta, Karen KNU hte KIO woi nna NDF, National Democratic Front, amyusha rawt malan hpung daphpawm hpe hpaw wa sai re. NDF a yaw shada lam gaw hpyen masa mungmasa majan lahkawng hte jet ai federal munghpawm gaw de na bandung re.
Raitim, KIO shawng dai daphpawm NDF na ga garan pru nhtawm 1994 ning hta Myen hte simsa lam la ai re. Dai simsa lam gaw Myen hpyendap ka ai 2008 gawda ai tara hpe madi shadaw ya ai hta lai hpa n lu galaw ai re.
Ya kalang bai KIO ginjaw hkawm ai mungmasa kahtap shut na kun? Tinang n-gun dat woi hpaw ai UNFC daphpawm kaw na pru nhtawm, United Wa State Army, Wa ni woi ai mungmasa npu KIO shanglawm nga sai re.
Bat kru ya shani mungmasa sanglang hpawng hta, KIO woi ningshawng ai SMJH, shawnglam mungmasa jasat hpung malawm ni, Myitkyina de na saw shaga ai WMR, Wunpawng Amyusha Mungbawng Rapdaw, hte nawku hpung ningbaw ningla ni shanglawm ai re. Raitim, Jinghpaw mungmasa pati ni hpe saw shaga ai lam n nga ai.
Hkying hkum lahkawng galaw ai KIO tingnyang-up malai Dukaba Nban La a mungmasa sanglang hpawng hta du sa ai shawa masha maga na ga san san na ahkang n jaw ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
时间:2017-05-28 11:30:40 来源:德宏团结报
Ndai lang tsi rung bai rong yang, Tu Mai tsi rung loi n hkring rong nu ai, ana go shawoi machyi ai dai hkrai machyi bu wa wa rai, makyin jinghku mano manang ni sa gawan na pyi lagon mat sai, tsi rung nau rong jang grai garen wa da nu ai.
Ndai lang tsirung bai rong yang, Tu Mai kaga lai mi laklai ai zon nga ai, tsirung lahkong masum ya sha no rong yang, shi hpe sa gawan ai ni pru pru shang shang, mano manang mahkying jinghku ni yong du hkum sai, shawoi nau n ganon ai ni du hkra sa wa mara ai, sha du sai ni go kumhpa hpai nna du ai hkrai re, shi rong ai shara ko she n shang hkra sa hpai shajong ton ya ma ai. Atsom tsi la u, mai wa na ra ai nga ai hkrai. Tsi rung na ningbo ni du hkra ganing di tsi lajang na lam sa hpareng nga ma ai, tsi sama ni shi hpe nau hkungga nna nshang du hkra machyi wa nu ai.
Tu Mai go myit htum mat sai, shi myit ai go, ndai lang go si hkyem jo sai, si jang go gade wa ai bo rai kun, atsu ga mi rai na, gatsan ga de mi rai na, sumsing lamu de mi rai na, shing nrai go jiwoi jiwa ni nga ai de mi she wa ra kun, gade wa na mung n gui nna myit htum mat nu ai…
Shinggan de asuya bungli galo nna shaning ting ting nta n wa ai gasha Gam Hpung mung du wa ra ai, shi myit ai hte ro sha, gasha wa shi hpe hkan sa dat nga nna nsa garai n hti yang kagat du wa ai ga rai sam nga ai.
Tu Mai gasha a ta gang let san ai: “Ma e… Wa hpe tsun dan rit, wa gade ya dang no nga lu na re ta?”
Gasha go Tu Mai a ta galo jum let tsun ai: “Wa, nang mana mana shum nga le, hpa n ra ai! Tsirung ningbo wa tsun yang, na hkum na machyi ana n song ai da, lahkong masum ya mi tsi jang mai sai.”
Gasha shing nga jang, myiprui si pyi ganoi sha hpo ahtu gumtong pru wa sai, shi grai sharang let tsun ai: “Ma e, wa hpe shum masu sha lo! Ndai lang na tsirung rong go masha nde wa ting sa gawan ai, nang mung bungli gade kyin tim shalo tsan ai ko nna du wa ndai, ngai si ten du sai rai nga ai!”
Gasha go mani sum rai, gawa a ana ko gahte tsun ai: “Wa, ngai ndai myu mare na ningbo gaba lit gun na matu nhtang wa sai.”
5-12,3


text:
时间:2017-06-06 16:38:54
Wa-dep langu si go“Myit shapyo namsi”ngu ai amying lu nga ai, wa-dep langusi hta go masha myit gatu wa na Sinwu kyen ngu ai arai rong ai hta n-ga, lohtam ai sen-anson hte wuisinsu B rong nna, masha a myit hpe shapyo ya lu nga ai.
Holan na logadat hpaji sumru masha myit lu ai, hkum hkrang na namta hte htuk hko dik nna masha hpe myit pyo shangun lu ai namsi go wa-dep langusi nan rai sai. Shi a gata ko rong ai hkri rai shadang go masha a hkum na“Myit pyo tsi”rai nga ai majo, masha a myit pu myit yak lam, myit tin lam ni lu shanu kau ya rai nna, masha hpe myit pyo shangun nga ai. Shing- re majo, myit n pyo la ai machyi masha ni go wa- dep langu si lo sha ra ai.
Dai rai yang langui si go latsi ai bo lusha rai nna, shat kan n gaja ai ni, kan mase ai ni go sadi ra ai. Kyin dut shing nrai lanyan ai hku nna byin ai sade ana masha hte sade n-gun yom ai masha ni go koigam ra ai.


text:
YAWHAN A SHAGUN DAT AI LAIKA MASUM
3 Yawhan 1
1 Ndai salang, ngai gaw, teng man ai lam hta e ngai tsaw ra nga ai, nja la ai Geu hpe, ga shana dat nngai.
2 Tsaw ra ai wa e, na a myit masin ngamu ngamai nga ai hte maren, lam shagu hta e nang ngamu ngamai rai nna hkam kaja nga lu n ga, ngai hpyi nem nga nngai.
3 Kaning rai nme law, dai teng man ai lam hta nang hkan nang nga ai hte maren, hpu nau ni sa du nna, na a teng man ai lam sakse hkam ya ma ai shaloi, ngai ja ja kabu gara nga nngai.
4 Ngai shu ngai sha ni gaw, dai teng man ai lam hta hkan hkawm ma ai hpe, ngai na lu ai kabu gara ai shara hta, grau nna kabu gara ai shara ngai n lu nngai.
5 Tsaw ra ai wa e, hpu nau sumtsan manam ni hpe, nang daw lu ai amu nlang hte gaw, myit kup kangka re ai amu rai nga ai:
6 shanhte mung, na a tsaw ra ai lam hpe Hpung ni a man e sakse hkam ma ai; Karai Kasang a man e ging dan ai hku hte maren, shanhte hpe naw sa dat mu yang gaw, nang kaja ai amu galaw na ndai:
7 kaning rai nme law, dai Mying nsang a majaw, shanhte pru sa wa nna, tara maigan ni hta na hpa mung n hkam la ma ai.
8 Dai re ai majaw, dai teng man ai lam hta e anhte mung shingdep shingtau tai lu na, dai zawn re ai masha hpe anhte hkap hkalum la na mai nga ga ai.
9 Dai Hpung de ngai lam ma ka dat se ai; rai ti mung, shanhte hta na grau tsaw mayu ai Diotrehpi gaw anhte hpe hkap hkalum la ai n rai.
10 Dai re ai majaw, ngai sa du yang gaw, shi galaw dan ai amu hpe, ngai shi hpe shadum shahprang na we ai; n shawp ai ga hte shi anhte hpe baw law da mi ai: dai hta n-ga, shi hkum nan hpu nau ni hpe n hkap hkalum la mu ai sha, hkap hkalum la mayu ai ni hpe mung, shi hkum kau mu ai rai nna, dai Hpung de na shaden kau mu ai.
11 Tsaw ra ai wa e, n kaja ai hku n rai, kaja reng ai hku hpe hkan sharau nga u; kaja ai amu galaw ai wa gaw, Karai Kasang hte seng nga ai: n kaja ai amu galaw ai wa chyawm gaw, Karai Kasang hpe n mu chye ai.
12 Masha mahkra rai ti mung, dai teng man ai ga nan rai ti mung, Demetri a lam sakse hkam ma ai. Anhte mung sakse hkam ga ai rai nna, anhte a sakse ga teng man nga ai, nang chye nga ndai.
13 Ngai nang hpe ka dat na lam law law nga rai ti mung, laika tsi hte kanyit hte nang hpe ka da mayu nngai n rai.
14 Dai hta kaga, gade n na yang, nang hpe hkrum lu na ngai myit mada nga nngai; shaloi jang, an lahkawng n-gup ga hte tsun chyai lu na ga ai.
15 Nang ngwi pyaw nga u ga. Jinghku jing yu ni gaw nang hpe shakram dat ma ai. Nang mung, jinghku jing-yu ni hpe, langai hte langai a amying hkan nna, htawt shakram u law.


text:
话题||WP AMYU YOM WA AI LAM文邦民族人口锐减的问题
文邦民族人口锐减的问题” WP amyu yom wa ai lam Daini anhte WP myusha ni myit yu ra ai amyu sha ni yom wa ai lam: 今天我们文邦人民需要考虑关于人口锐减的一些问题: 1. Dinghku de ram sai ramma ni dinghku lawan nkam de ai. 适婚青年男女不想结婚生子. 2. Dinghku de tim ma lawan n kam lu ai. 结婚后也不生育子女. 3. Gashu gasha lo lo n kam shangai ai, atsam nkam dat ai. 不想出力多生育子女. 4. Lu da ai gashu gasha ni hpe hkamja hkra nlu bau ai, n chye bau ai. 不能健康的养育子女. 5. Namhpang lu sha ai majo asak no ram airamma ni si hka-la hkrumsha to nga ai 年轻人吸食毒品丧生. 6. Modo sengke mara jon nna ahtu si hkrum ai. 交通意外. 7. Manu laja la ai hpuja hpe loi mi yom lu na. 昂贵的礼金. Asak ram ai ten hta ramma ni amyumyu hku nna tinanghkum hpe jahten kau nga ai,anhte yong shada shatum jahprang hkat ga. Anhte myu sha ni hta mahsa jahpan yom wa ai lam mungchye da ra ai, bai nna lo madung ma ni hpe hkamja nna hpaji sharin ya rag a ai. 评:我们要正确认识景颇族人口锐减的问题,但也要优生优育,重视整体民族人口质量的提升.
文邦民族人口锐减的问题”
WP amyu yom wa ai lam:
Daini anhte WP myusha ni myit yu ra ai amyu sha ni yom wa ai lam:
今天我们文邦人民需要考虑关于人口锐减的一些问题:
1. Dinghku de ram sai ramma ni dinghku lawan nkam de ai.
适婚青年男女不想结婚生子.
2. Dinghku de tim ma lawan n kam lu ai.
结婚后也不生育子女.
3. Gashu gasha lo lo n kam shangai ai, atsam nkam dat ai.
不想出力多生育子女.
4. Lu da ai gashu gasha ni hpe hkamja hkra nlu bau ai, n chye bau ai.
不能健康的养育子女.
5. Namhpang lu sha ai majo asak no ram airamma ni si hka-la hkrumsha to nga ai
年轻人吸食毒品丧生.
6. Modo sengke mara jon nna ahtu si hkrum ai.
交通意外.
7. Manu laja la ai hpuja hpe loi mi yom lu na.
昂贵的礼金.
Asak ram ai ten hta ramma ni amyumyu hku nna tinanghkum hpe jahten kau nga ai,anhte yong shada shatum jahprang hkat ga.
Anhte myu sha ni hta mahsa jahpan yom wa ai lam mungchye da ra ai, bai nna lo madung ma ni hpe hkamja nna hpaji sharin ya rag a ai.
评:我们要正确认识景颇族人口锐减的问题,但也要优生优育,重视整体民族人口质量的提升.
(注:以上内容为缅甸景颇族老师TangbauYo Htung在JIWOI景颇文化交流群的论述,仅代表个人观点.)
责编:Ja Ra
扫二维码关注我们!
景颇光音微信号:wpjannsen
作者:景颇光音
微信号:wpjannsen
简介:Anhte WP myu sha ni go JAN a gashu gasha ni rai ga ai,《JAN NSEN》 ko nang hpe la nga na.《景颇光音》,创世史诗,民语教学,民语翻译.历史/故事/文艺/音乐


text:
LUKA A LAIKA
Luka 1
1 Shawng nnan kaw nna, tinang lala mu ai ni hte, mungga gun hpai nga ai ni gaw,
2 anhte kaw e byin ngut sai lam ni hpe, anhte e hkai dan madan hte maren, maumawi ka hpajang da ai masha law law wa nga ma ai majaw:
3 ngai mung yawng mayawng hpe npawt ndung hkren azin ayang tam san la ngut jang,
4 nang sharin la sai ga a dinggrin nga lit dai hpe, nang chye lu n ga, na a matu matut manoi ka da na, ngai myit lu nngai, arawng lu htum ai Htawhpilu e.
5 Yuda mung up ai Herod hkawhkam a lakhtak e, Abia hpung hta nang ai, Zakari mying ai hkinjawng langai mi nga ai; shi a madu jan gaw Arun amyu shayi sha ni hta na rai lu ai; shi a amying gaw Elisabet ngu ai, rai nga ai.
6 Dai yan gaw, Madu a jep ai tara hte hkang da mada yawng hpe htep lahti hkan nang ma ai rai nna, Karai Kasang a man e ding hpring ai yan rai nga ma ai.
7 Shan gaw kasha n lu ma ai; kaning rai nme law, Elisabet gaw maudung dung nga ai hte, shan lahkawng aprat kaba ma sai.
8 Ya shi gaw, shi a hpung hte rau abat wa jaw nna, Karai Kasang man e hkinjawng amu gun nga yang,
9 dai Madu a nta nhku e manam pyaw ai baw shang nat na, hkinjawng htung hte maren, hpaida hte lata la ai hta ang wu ai.
10 Dai manam pyaw nat ai ahkying hta shawa masha ni nlang hte gaw, shinggan e akyu hpyi let nga nga ma ai.
11 Shaloi dai Madu a lamu kasa gaw, manam pyaw nat ai hkungri a hkra maga de, shi hpe tsap shadan dan wu ai.
12 Zakari gaw dai mu jang kajawng nna hkrit kahpra mat nga ai.
13 Dai lamu kasa chyawm gaw, Zakari e, hkum hkrit et; nang hpyi ai ga madat ya nit dai rai nna, na madu jan Elisabet gaw na a matu shadang sha shangai na ra ai; shi a amying Yawhan ngu nna, nang shamying ya na ru ai;
14 Na a matu kabu gara ai hte ngwi pyaw shara tai na ra ai; shi shangai wa ai a majaw masha lan lak mung, kabu gara wa na ma ra ai.
15 Kaning rai nme law, shi gaw dai Madu a man e galu kaba wa na ra ai; tsabyi hte chyaru shi lu na n rai; kanu a hkritung nna pyi, chyoi pra ai Wenyi hte hpring na ra ai.
16 Israela kashu kasha ni law law hpe, shanhte a Madu Karai Kasang hpang de shi kayin wa shangun na ma ru ai.
17 Kawa ni a myit masin hpe kasha ni hpang de, je hpre ai ni hpe ding hpring ai ni a hpaji ningli lam de kayin wa shangun na hte, dai Madu a matu mazing da ai amyu hpe lajang shachyip da na, Elia a wenyi hte atsam rawng let, shi a shawng numshawn e sa wa na ra ai, ngu nna shi hpe tsun wu ai.
18 Shaloi Zakari gaw, Dai gaw ngai kaning di chye lu na we ta? ngai gaw dingla ni ai, nye madu jan mung aprat kaba sa li ai, ngu nna lamu kasa hpe htan wu ai.
19 Dai lamu kasa, Ngai gaw Karai Kasang a man e tsap nga ai Gabriela rai nga nngai; nang hpe tsun dan wu nga nna, ndai kabu gara shi ga tsun shana ya na, ngai hpe shangun dat ni ai.
20 Yu u, dai ahkying du yang dik wa na ra ai nye a ga hpe, nang n kam ndai majaw, dai amu byin ai nhtoi du hkra, ga n tsun lu ai maa nga na rin dai, ngu nna shi hpe htan tsun wu ai.
21 Shawa masha ni gaw Zakari hpe a la nga nna, naw ku Htingnu nhku e na na rawng nga mat ai hpe, mau ma ai.
22 Shi pru wa yang shanhte hpe ga n tsun lu ai rai nna, dai naw ku Htingnu nhku e shingran mu nu ai hpe, shanhte dum ya ma ai: shi gaw shanhte hpe a dingsi dan nga nna, maa let nga nga ai.
23 Ya, shi daw jau ai amu a nhtoi gu jang, shi a nta de bai wa ai.
24 Dai hpang shi a madu jan Elisabet gaw na-um nasin hkum rai wa nna, Masha ni a man e ngai hkrum ai shatan nhkan hpe,
25 mada mara nna yeng seng kau ya ai nhtoi hta, dai Madu gaw ngai hpe ning di ni ai, nga nna shata manga tup up rawng nga ai.
26 Ya, shata kru hta, lamu kasa Gabriela hpe Karai Kasang kaw nna, Galile mung na Nazaret ngu ai mare e nga ai,
27 Dawi amyu hta na Yosep ngu ai wa mahtan da ai mahkawn hpang de shangun dat wu ai: dai mahkawn a amying chyawm gaw Mari ngu ai, rai nga ai.
28 Dai lamu kasa gaw Mari kaw du jang, Chyeju nga lit ga, nang a lu ndai, dai Madu gaw nang hte rau nga nga ai law, ngu wu ai.
29 Mari gaw dai ga majaw masin kahpra nna, ndai shachyen ai ga gaw, kaning nga ai ga rai na ra i? nga nna myit aru yu nga ai.
30 Shaloi dai lamu kasa gaw, Mari e, hkum hkrit et; nang Karai Kasang a man e myi man pa nit dai:
31 yu u, nang na-um nasin rai wa nna shadang sha shangai na rin dai; shi a amying Yesu ngu nna, nang shamying ya na ru ai.
32 Dai wa gaw galu kaba na ra ai rai nna, Tsaw Htum ai wa a Kasha ngu ai hkam la na ru ai; Madu Karai Kasang mung, shi kawa Dawi a tingnyang, shi hpe jaw na wu ai rai nna,
33 shi gaw Yaku a nta ntsa e, htani htana e a up nga na ra ai: shi a mungdan mung htum ngu ai nga na n rai, ngu nna shi hpe tsun wu ai.
34 Shaloi Mari gaw, Dai gaw kaning rai byin na a ta? ngai la n chye nngai, ngu nna, lamu kasa hpe tsun wu ai.
35 Dai lamu kasa gaw, Chyoi pra ai Wenyi na ntsa de du nna, Tsaw Htum ai wa a atsam nang hpe shingnip ka-up na ra ai; dai re ai majaw shangai na ra ai wa gaw, Chyoi pra ai wa, Karai Kasang a Kasha ngu ai hkam la na ra ai.
36 Dai hta kaga, yu u, na a amyu jan Elisabet mung, gumgai rai sa yang shadang sha na-um nasin hkum rai nga nna, maudung ngu ai num hta ya shata kru rai wa sai:
37 kaning rai nme law, Karai Kasang kaw na hpa mungga muk, atsam kata rai na ra ai n rai, ngu nna shi hpe htan wu ai.
38 Shaloi Mari gaw, Yu u, Madu a mayam jan ngai rai nga nngai; na a ga hte maren ngai hta rai wa u ga, ngu wu ai. Shaloi dai lamu kasa gaw shi kaw na wa mat ai.
39 Dai nhtoi hte hta e Mari gaw, Yuda mung na bum ga e nga ai mare langai mi de alawan rawt sa nna,
40 Zakari a nta de shang nhtawm, Elisabet hpe hkrum shaga wu ai.
41 Mari hkrum shaga ai ga Elisabet na la jang, shi a hkritung na ma gaw gumlawt nga ai:
42 Elisabet mung chyoi pra ai Wenyi hte hpring nna nsen kabahte jahtau let, Numsha ni hta nang a lu ndai; na a hkritung na ma mung a lu lit dai law.
43 Nye Madu a kanu ngai kaw sa du ai gaw, hpa chyeju jaw e rai ra ai i?
44 Yu u, na a hkrum shaga ai ga ningsen nye na hta shang jang, nye hkritung na ma gaw kabu gara ai hte gumlawt li ai.
45 Kam sham ai numsha gaw a lu ai; kaning rai nme law, dai Madu kaw nna shi hpe tsun ai ga gaw dik wa na ra ai, nga ai.
46 Shaloi Mari gaw, Nye myit masin dai Madu hpe shagrau li ai;
47 Nye wenyi mung ngai hpe hkye la ai Madu Karai Kasang hta kabu gara li ai.
48 Shi a mayam jan a myit gyip ai hpe shi mada yu nu ai; Yu u, ya kaw nna shu mashi shu masha prat dingsa, ngai hpe a lu ai, ngu na ma ni ai.
49 Atsam rawng ai wa gaw, ngai hpe galu kaba ai galaw ni ai; Shi a amying nsang chyoi pra lu ai:
50 Shi hpe hkrit kamyin ai ni a ntsa e, shu mashi shu masha du hkra, Shi a matsan dum ai myit a nga nga ai.
51 Shi a lahpum hte atsam pra di nu ai; Tinang kraw e maw ai hku hta gumrawng nga ai ni hpe, shi shabra kau nu ai.
52 Du magam ni hpe tingnyang na jahkrat kau nna, myit gyip ai ni hpe shagrau ya nu ai.
53 Kawsi hkrum ai ni hpe kaja ai hte jahkru shakat nna, sut su ai ni hpe kaman dat dat nu ai.
54 Anhte a ji wa ni hpe tsun da sai hte maren, Abraham hte shi a kashu kasha ni hpe,
55 Prat dingsa matsan dum ai lam dum nga na matu, Shi a shangun ma Israela hpe lanu lahku nu ai, nga nna tsun ai.
56 Mari chyawm gaw Elisabet hte rau shata masum dang nga nhtawm, nta de bai wa mat ai.
57 Shaloi Elisabet gaw shangai nhtoi gu nna, shadang sha shangai wu ai.
58 Dai Madu gaw shi a chyeju chyalai shajan shi hpe madun wu ai gaw, htingbu ni hte mayu dama ni na ma ai rai nna, shi hte rau kabu gara ma ai.
59 Ya matsat ya nhtoi hta e dai ma hpe matu gadoi jaw na lam shanhte sa ma ai rai nna, shi kawa a amying hte maren, Zakari, ngu nna shamying ya mayu ma ai.
60 Kanu mahtang, N rai, Yawhan ngu na re ai, ngu nna htan wu ai.
61 Shanhte gaw, Na a baw sang hta shing nga mying ai langai mi muk n nga ai, ngu nna shi hpe tsun mu ai.
62 Shaloi, dai ma hpe kaning ngu shamying mayu ai kun? nga nna kawa hpe dingsi san mu ai.
63 Shi gaw gamgu pa hpyi la nna, Shi a amying Yawhan rai lu ai, ngu nna ka dan wu ai. Shanhte nlang mau ma ai.
64 Dai ahkring mi hta shi gaw n-gup hpaw ai hte shainglet yan nna, Karai Kasang hpe shakawn kungdawn let ga tsun nga ai.
65 Dai re ai majaw, shanhte a makau grup yin hkan na ni nlang hte antsa e hkrithpa tai wa ai rai nna, dai ga mahkra gaw, Yuda bum ga ting hta e kajai gumhkawng wa ai.
66 Na mana ni yawng hte mung, tinang a kraw kata e dai hpe matsing da nna, Ndai ma gaw, kaning re ai wa rai na ra ai i? nga ma ai: kaning rai nme law, dai Madu a lata gaw shi hte rau nga nga ai.
67 Shaloi shi a kawa Zakari chyoi pra ai Wenyi hte hpring wa nna, myihtoi ga hku tsun wu ai gaw,
68 Dai Madu, Israela Karai Kasang gaw, a nga u ga law; Shi a amyu hpe kawan yu sa nna, hkrang la ai lam waw ya nu ai.
69 Chyaloi nhkoi nna shi a chyoi pra ai myihtoi ni a n-gup hte tsun da ai hte maren, Gumlau ni hte ndawng ai ni yawng a lata na hkye hkrang la ai lam hpaw na hte,
70 Anhte a ji wa ni hpe matsan dum ai lam madun na matu mung; Gumlau ni a lata na mawai la ai hkam ngut jang,
71 Hkrit myit n rawng ai sha, anhte a prat dingnawng, Chyoi pra ai, ding hpring ai hte, shi a man e daw jau lu hkra,
72 Anhte a ji wa Abraham hpe dagam da ai, dagam ga ngu ai,
73 Shi a chyoi pra ai ga shaka hpe dum na matu mung,
74 Shi a shangun ma Dawi a nta hta, anhte a matu,
75 Hkye hkrang la ai nrung shatut ya ma ni ai.
76 Ma e, nang mung, Tsaw Htum ai Wa a myihtoi ngu ai hkam la na rin dai: Anhte a Karai Kasang a matsan dum ai chyeju majaw,
77 Anhte a ntsa e Matsaw ningtsa na nhtoi htoi la wa nna, Yubak mara raw dat kau na lam hte,
78 Shi a amyu hpe hkye hkrang la ai lam chye lu shangun na matu mung, Nsin, hte si ai shingnip kata e dung nga ai ni hpe htoi ya nna,
79 Anhte a lagaw hpe ngwi ai lam de woi wa na matu mung, Dai Madu a lam lajang na, shi a shawng e nang sa wa na rai nga ndai, nga ai.
80 Dai ma mung kaba wa nna, wenyi atsam hta ja wa let, Israela masha ni kaw dan pru ai nhtoi du hkra, nam mali hkan e nga nga ai.


text:
Danai de Myen ni n shalai ai majaw hpyen yen buga masha 4,000 jan Lido lam, Daihpa kaw chyat rawng taw nga ai lam chye lu ai.
Ya ten du hkra Danai Hkalup, AG hte RC nawku hpung masum kaw hkap la tawn ai hpyen yen 1,000 jan re. Raitim shanhte hpe Danai kaw n tawn ai sha Kawng Ra de htawt kau na matu seng ang ai Danai hpyendap hte asuya ahkaw ahkang lu ni gaw nawku hpung ni de jahkring hkring sa matsun ai lam, nawku hpung ni tsun ai re.
Myen asuya Myen hpyendap matsun ai Nawnglung Kawng Ra mare gaw Danai mare n du shi ai deng 10 hta nga nna, majan ginra re majaw shimlam n nga ai shara re.
June praw 5, bat Langai Ya jahpawt daw 12:30 am daram hta, Nga Mai Kung (Awnglawt lam she) na Myen hpyendap ni Kawng Ra de laknak kaba 4 lang gap bun ai majaw Nbwi jan gaida hkan nu nta masha 3 hkala hkrum mat ai re.
Dai shani kaw nna Nawnglung Kawng Ra mare masha ni yawng ngu na mung ni nawn ai Ting Kawk hte Danai de hprawng yen nga ai re.
Hpyen yen buga masha ni ntsa Myen asuya Myen hpyendap a ganawn mazum ai sat lawat ntsa bat Kru Ya shani Danai de sa du gawan nna Myitkyina de bai du wa ai Jinghpaw Wunpawng Hkalup Hpung Ginjaw, KBC amu madu Rev. Dr. Hkalam Samson ndai zawn tsun ai.
"Um anhte hpyendap ni shanhte shara la mayu na shakyin ai bungli re. Shanhte rai tim hpyendap chyu sha n re asuya hte pawng nna galaw ai bungli rai ma ai. Hpa majaw nga yang asuya de na uphkang ai ni lawm nna laika wa jahkrat ai re majaw shanhte a myit jasat gaw...anhte asan sha mu lu ai le. Anhte ni hpe dai zawn jamjau jaw ai. Rai na ding tawk hku wa mai ai ni hpe mung pat kau rai nna htaw nhtang hku wa. Rai nna Danai kaw mung hpyen yen n kam yu ai nga nna hpyendu kaba wa gaw dai kaw na gawt kau re ni...hpe yu shaloi gaw anhte mungshawa ni hpe grau nna Wunpawng sha ni hpe dingsa jamjau hkra galaw taw ai ladat langai re ngu nna asan sha dai hku mu mada ai."
Ya ten majan ginra na n lu pru shi ai Hkalup hpung masha ni grai naw nga ai lam hpe Danai Buga Hkalup Hpung a mying n tsun mayu ai sara langai ndai zawn tsun ai.
"N lu pru shi ai grai naw nga shi ai ga rai nga ai. Ya dai anhte Sut Chyai Ginra Nawku Hpung ngu Danai buga hkalup hpung a mare hpung langai hku di da ai ndai Sambra, Oi Law, N'grau Hkrat dai hkan na ni nan gaw pyi garai pyi n pru shi nga ai ya. Rai na pat maw kata na ni ma n pru shi ai grai naw nga ai. Ya pru ai ngu ai mung shanhte lam pat da ai majaw htaw...npu de na tsun ga nga yang gaw mawng-hku lam pung-tsan i dai hku pru wa ai sha re. Daihpa lam hku le."
Wunpawng Mungdan Shanglawt Hpyendap, KIA Dung 14 ginra Nambyu hka mayan pat maw ja maw ni hta June praw 3 ya shani Myen asuya dap ni htu shang wa ai kaw nna majan byin wa ai re.
Nambyu pat maw, ja maw na mungmasha ni yawng ‘June 15 hpang jahtum pru’ nga nna Danai hpyendap hte asuya a sadi jaw laika hpe June praw 5 ya shani nbungli hte agat jahkrat ai re. Rai nna, hpyen yen ni Danai de pru wa jang, ya ten du hkra lam hkap pat da ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Ma Ni Hpe Sharin Achyin Ya U
Kanu Kawa ni, ndai laika buk hpe jailang nna, ma ni hpe Chyum Laika na manu dan ai lam ni hpe sharin ya u.
Ga Nhpaw
Tara Jahprang laika na gasi ni gaw, ma ni hpe bau maka ya na matu lam madun ya lu ai.
Anhte Chye Mayu Ai Makoi Magap Da Ai Lam
Chyum Laika hta Karai Kasang kaw na sa ai grai ahkyak ai “makoi magap da ai lam” hpe tsun da ai. Dai makoi magap da ai lam hpe nang chye mayu ai kun?
Yehowa Myit Pyaw Hkra Galaw Mayu Ai Rebeka
Rebeka hte bung hkra gara hku galaw ra na rai ta? Shi a lam hpe hti yu ga.
Yehowa Hpe Kam Sham Ai Rahab
Yerihko mare jahten hkrum ai shaloi, Rahab hte nta masha ni hkye la hkrum ai lam kaw na hpa sharin la mai ai hpe hti yu ga.
Yehowa Hte Shi Kawa Hpe Myit Pyaw Shangun Ai Numsha
Yephta a kasha gara ga sadi dung hkra galaw wa ai kun? Shi hte bung hkra gara hku galaw ra na kun?
Teng Man Ai Hpe Sha Galaw Ai Samuela
Kaga masha ni nkaja ai amu galaw ai hpe mu tim, teng man ai hpe sha galaw ai Samuela hpe gara hku kasi la mai na kun?
Marai Rawng Ai Dawi
Dawi hpe marai rawng na matu karum ya ai Chyum Laika labau hpe hti yu ga.
Nang Hkrai Rai Nna Hkrit Ai Myit Rawng Ga Ai Kun?
Elia gaw shi hkrai sha ngam ai ngu hkamsha ai shaloi Yehowa hpa tsun ai rai? Elia a mabyin masa kaw na hpa sharin la mai na ta?
Yoshia Kaw Manang Kaja Ni Nga Ai
Yoshia ngu ai lasha mung teng man ai hpe, galaw na matu grai yak ai ngu Chyum Laika hta tsun da ai. Shi manang ni gara hku karum ya ai lam hti yu u.
Yehowa A Lam Yeremia Ntsun Ai Sha Nnga Ai
Masha ni gaw Yeremia hpe mani asawng nna masin pawt tim, shi hpa majaw Karai Kasang a lam matut nna tsun ai kun?
Galoi Mung Madat Mara Ai Yesu
Kanu yan Kawa a ga madat na matu a yan gaw nloi ai. Yesu a kasi gaw nang hpe gara hku karum ya na hpe hti yu ga.
Shanhte Yesu A Lam Ka Ma Ai
Yesu hte rau asak hkrung wa nna shi a lam ka ai marai 8 a lam hti yu ga.
Marai Rawng Ai Pawlu A Kahkri
Ndai la gaw shi katsa a asak hpe hkye la ai. Shi hpa galaw a ta?
Masha Ni Hpe Karum Ya Mayu Ai Timohti
Ma ni mung Timohti zawn ngwi pyaw ai prat lu mayu yang hpa galaw ra na ta?
Mungkan Ting Hpe Uphkang Na Mungdan
Mungkan hpe Yesu uphkang ai shaloi hpa ni byin wa na kun? Dai hta nga mayu a ni?


text:
时间:2017-06-06 17:45:46 来源:德宏团结报
Num ni ma lu kau ai hpang, Hpum ai Htoi Man nshang mung shat bunghkrong zon rai mat sai, malu masha ndai ni sha yang nshang lasi ke tsom wa lu nga ai. 1. Linmung si ntsin ▼ Linmung si ntsin hta linming hkri lo lo rong nna, masha kro jasan ya, lo jan ai sau shabyo kau ya, hkum hta sau htat kap wa na hpe ningdip kau ya rai chye nga ai. ▼ Linmung si shatsit hte gayau la ai linmung si ntsin go grau lu pyo nga ai, gahtet la ai yinam ta hta lu dat yang masha grau zet wa lu sai. ▼ Linmung si hpe apa hku mot la nna lagat jahku yam ko bang nhtom, dat lagyi sumpu ko lagyi bang ton nna, galoi hkrup galoi ntsin hte sho gayau lu yang, hpum shagrit lu ai hte rau sama mung prai mat lu sai. 2. Chyu hkri ▼ Chyu hkri ko na ruson-gyin ngu ai chyu hkri hkrung ganu go masha hkum hkrang pu kan na maza jasan jaseng kau ya lu nga ai. ▼ Namsi, namsi ja jahkai, yenme hkaulan ni hte gayau sha yang, lu sha dat n-gun grau grung ai hte rau, nshang lasi gaji wa ai hte myiman hkye tsom wa ai hte rai lu sai. ▼Tinang ra sha ai namsi hte rin gayau la nna sha yang, hkum lasi wa hta n-ga mu mung grai mu nga ai. 3. Gala palun hpa-lap ▼ Gala palun go sai gahkrang shadut, sau htok shapro, sau shabyo, kan chyabung jasip ai akyu rong ai, nong e lu yang, kan hkintit ai pri tsom wa lu sai. 4. Hpa-lap tsit ▼ Hpa-lap hta rong ai manam pyo rai go, sau shapyo kau ya lu, sau lang jahtum shadut re hta n-ga, hpye yat htang ai akyu mung no rong nga ai. 5. Namlap tsit simai ▼ Namlap tsit simai hta go nhprang rai hte lasa ni mana maka rong, gahtet shadang nyem re hta n-ga, masha hkum jahkup, hkum hkrang gata na ningtuk rai ni hpe htok shapro kau ya lom ai hta lai nna shan ningja mung gala tsom wa shangun lu nga ai. ▼ Namlap simai go htang jahkai sau byin tai wa na hpe ningdip kau ya lu nga ai, dai majo htang rong ai sha hpa sha jang namlap simai sha na shum malap. 6. Siyu salui si ▼ Siyu salui si hta wuisinsu C hte nhprang rai ni grai rong nna, hkum hkrang ningtuk htok n-gun shatso la lu sai hte maren, hkum hkrang gata na ningtuk rai mungshayom kau lu sai, bai nna shi go htang rong shadang nyem ai re nga yang, song song hte sha tim n chye hpum ai. ▼ Jahpot rot wa ai hte siyu salui si ntsim gom mi lu bang dat yang, kan sa yak ana mai tsai wa lu sai. 7. Sinrin si ▼ Sha yang hkrop hkrop nga nna mu la ai sinrin si go nhprang rai mui rong nna, hkumhkrang gata hta saihtang shabung shagrin ya ai arai myu mi rai nga ai, sai htang grin nga jang kosi dinglai nna shat hte sha bang dat na hpe ningdip shingdang kau lu sai. Gahtet shadang tso ai sha hpa n sha ai sha, sinrin si sha yang grai hkrak ai. 8. Matum ▼ Gachyi chyi sha lo ai matum hta, lasa hte wuisinsu B1 lo lo rong ai, wuisinsu B1 go shayi num ni hkum lagyi nna matsut rong nga ai sau hpe sharai kau ya lu ai hte rau, htung ana mung jasip shamai kau ya lu nga ai. 9. Naisam ▼ Lasa grai lo rong ai naisam go, kya mu la nga ai, shi hpe shat shatai sha yang, pu shamu shadut, kan jahkrang ningtuk htok rai lu nga ai. ▼ Naisam ju sha yang, bala satik ko bang dut ai naisam pa hta grau mu ai, ahkyak ai lam go naisam gade sha tim n chye hpum nga ai, gadai wa n sharong na rai. ▼ Naisam hpe pongmuk malai shatai nna, htusi galo sha yang, manap shat myu mi bai rai nga ai. Sha hpa ndai hte ting ko, nang ra sharong ai ni rong na ra ai, madu a hkum hpe lasi tsom wa shangun mayu jang go, lau lau tam sha yang mai ai


text:
时间:2017-06-06 16:30:28 来源:德宏团结报
Anhte mungdan hta nong e mu ga ai hpalap ni go, hpalap tsit, hpalap hkye,Wulung hpalap, hpalap pro,hpalap htoi hte hpalap chyang ni rai nga ai, dai hta lai nna nampan jahkai hpalap ni mung grai no lo nga ai, ga shadon tsamon hpalap, numri pan hpalap re ni.Htingra lado hta go hpalap ningnan dut shapro aten rai nga ai, dai raiyang hpalap mari ai shaloi sadi ra ai lam nga nga ai.
Nsam nau tsom hkum mari
2015 ning hta sho jep yu ko gaja shadang 99% du tim, hpalap mari lu ai hpalap mari ai shaloi lakmat lu ai gadut seng hkan sa mari na, bai mari ai shaloi nsam nau tsom ai hkum mari.
Ajan nhkra ai ko ton da na.
Hpalap lo malo go aten nau na hkra n lu ton nga ai, hpo yu ai hpang atsom shachyip kau nna jan nhkra ai shara ko ton da na, lama manu yang go dat lagyi sumbu ko bang ton yang gaja ai.
Hpalap lu yang sharam chye ra ai
Hpalap go hkamja ai lusha raitim, sharam chye ra nga ai. Wangan waja ni go lani mi hpalap hke 5~15, hkalap ntsin haushin 200~800 rai jang ram sai. Hpalap nau lo, grau nna go kan gaman ko lu jang go shat kan rin mani ai hta wahkye hkra wa ai.
Hpalap ntsin hte tsi hkum sha
Hpalap ko na Tofun ngu ai arai go hpri, mui re ni hte hkrum jang atsi a akyu hpe wahkye hkra nna tsi hpoi mat ai.


text:
Hka La Ai Nam ChyimZe Lum.mp3
Hka La Ai Nam Chyim-Cover(ZeLum)_AhZauNanoi and NawLattHperam(HQ).mp3
Ah Ze-Nam Chyim[kachin song].mp3
Ah Ba Di-Naw Hkrum Mayu Ai (kachin song).mp3
GALAU TING LUKGahti galai nlu ai tsaw myit [Kachin Song].mp3
LASHAM HKA LI and G ZUNG KIWunpawng sai [Kachin Song].mp3
LASHAM HKA LITsaw myit hpang ai shara [Kachin Song].mp3
Kareng Hkawn NanTsaw Hkrup Ai Hpang.mp3
LASHAM HKA LITsaw ai nsen [Kachin Song].mp3
Hka Hku Mung A Kyu Hpyi Ga Z Je Nyoi.mp3
Kareng Ah Roi Awng-n kam tat ai[kachin song].mp3
Laklai Ai Ten by Roi Seng Hkam ( Kachin Rock Music-2011).mp3
SENG HKAWN MAITsinyam [Kachin Song].mp3
SENG HKAWN MAIChye na yak sai kun [Kachin Song].mp3
PAWM NAW AWNNtsun sai [Kachin Song].mp3
Plus ThreePrat ( Kachin Music Video ).mp3
K SENG LATTTsaw n-gun [Kachin Song].mp3
Kareng Ah Roi Awng-makau na la kasha[kachin song].mp3
KARENG KAI DINTeng sha tsaw ai i [Kachin Song].mp3
Plus ThreeHkyet Rung Ai ( Kachin Music Video ).mp3
yawng hta graujz hkawng gyung.mp3
MARAN SENG NAWNang nhkrak ai [Kachin Song].mp3
Kareng Ah Roi Awng-n kam gwi ai[kachin song].mp3
Zau Mu La Du Mala Shala.mp3
LASHAM HKA LIMara nmu ai [Kachin Song].mp3


text:
Daw Shi Lahkawng
Nang Karai Kasang A Jinghku Gara Hku Byin Lu Na Kun?
1, 2. Yehowa a jinghku nkau mi gaw kadai ni rai kun?
NANG kadai hte jinghku byin mayu ai kun? Nang ra sharawng ai marai langai ngai hpe rai na re. Nan gaw shada da kanawn pyaw ai ni rai na re. Shi gaw matsan dum chye nna, nang ra sharawng ai kaga atsam ningja ni mung shi hta nga na re.
2 Yehowa Karai Kasang gaw, masha nkau mi hpe shi a jinghku byin na matu lata la ai. Ga shadawn, Abraham gaw Yehowa a jinghku ni kaw nna langai re. (Esaia 41:8; Yaku 2:23) Dawi hpe mung Yehowa ra sharawng ai. Shi gaw Dawi hpe “nye a myit hte tup hkrak ra sharawng ai masha” nga nna tsun ai. (Kasa 13:22, JCLB) Bai nna myihtoi Daniela hpe mung Yehowa grai tsawra ai.—Daniela 9:23.
3. Abraham, Dawi hte Daniela ni gaw Yehowa a jinghku hpa majaw byin wa ai kun?
3 Abraham, Dawi hte Daniela ni gaw Yehowa a jinghku gara hku byin wa ai kun? Yehowa gaw Abraham hpe “nye a nsen hpe nang madat mara” ai nga nna tsun ai. (Ningpawt 22:18) Yehowa a ga hpe shagrit shanem let madat mara ai ni gaw, shi a jinghku byin wa ai. Yehowa gaw, Israela myusha ni hpe “nye a ga madat mu; shing rai yang, ngai gaw nanhte a Karai Kasang, nanhte gaw nye a amyu tai na myit dai” nga nna tsun wa ai. (Yeremia 7:23) Dai majaw, amyu ting hku nna pyi shi a jinghku mai byin ai. Yehowa a jinghku teng sha byin mayu yang, nang mung shi a ga madat ra ai.
YEHOWA SHI A JINGHKU NI HPE MAKAWP MAGA YA
4, 5. Yehowa gaw shi a jinghku ni hpe gara hku makawp maga ya ai kun?
4 “Yehowa gaw, ding hpring ai ni a matu, ngang ai shingbyi shara tai na nga, shi a myi mungkan ting hproi hkra mada yu nga ai” nga nna Chyum Laika hta tsun da ai. (2 Hkawhkam Labau 16:9) Shakawn Kungdawn 32:8 hta Yehowa gaw “ngai nang hpe sharin ya nna, nang sa wa na lam madun ya na nngai, Nang hpe mada let hpaji daw ya na” nga nna shi a jinghku ni hpe ga sadi jaw da ai.
5 Satan gaw anhte hpe Karai Kasang a jinghku n byin shangun mayu ai. Raitim, Yehowa gaw anhte hpe makawp maga ya mayu ai. (Shakawn 55:22 hpe hti u.) Yehowa a jinghku ni zawn myit masin mahkra hte anhte shi hpe nawku ai. Yakhkak ai aten hta pyi anhte shi hpe sadi dung ai. Shakawn kungdawn sara zawn anhte mung Yehowa karum ya na hpe kam ai. Yehowa hte seng nna shi ndai hku tsun wa ai: “Nye a hkra maga e shi a nga nga ai majaw, ngai n shamu na nngai.” (Shakawn 16:8; 63:8) Raitim, Satan gaw Karai Kasang a jinghku n byin hkra gara hku shakut nga ai kun?
SATAN MARA SHAGUN AI LAM
6. Shinggyim masha ni hte seng nna Satan hpa tsun wa ai kun?
6 Adam yan Ewa gaw shut ai jaw ai hpe shanhte nan dawdan na matu Yehowa ahkang n jaw ai majaw, Satan gaw Yehowa hpe n tara ai wa, masu ai wa nga nna mara tam ai lam Daw 11 hta anhte hkaja wa sai. Yoba laika hta Karai Kasang a jinghku byin mayu ai masha ni hpe, Satan mara tam nga ai lam anhte chye lu ai. Masha ni Karai Kasang hpe nawku ai gaw, tsawra nna n re ai sha akyu lu ai majaw re ngu Satan tsun ai. Karai a ga n madat hkra yawng hpe galaw lu ai nga nna pyi Satan tsun ai. Yoba kaw nna anhte sharin la mai ai lam hte, shi hpe Yehowa gara hku makawp maga ya ai lam anhte hti yu ga.
7, 8. (a) Yoba hpe Yehowa gara hku sawn la ai kun? (b) Yoba hte seng nna Satan hpa tsun wa ai kun?
7 Yoba gaw kadai rai a ta? Shi gaw lai wa sai shaning 3,600 daram hta asak hkrung wa ai masha kaja langai re. Dai aten hta, mungkan ntsa shi hte bung ai masha kadai mung n nga ai nga nna Yehowa tsun ai. Yoba gaw Karai Kasang hpe grai hkrit hkungga nna, n hkru ai lam hpe nju ndawng ai wa re. (Yoba 1:8) Yoba gaw Yehowa a jinghku nan re.
8 Karai Kasang hpe Yoba nawku ai gaw, tingkyeng akyu a matu re ngu Satan aja awa tsun ai. Satan gaw Yehowa hpe “nang gaw shi hpe mung, shi a nta hte shi lu malu mahkra hpe mung, grup hkra nhpan kum da ndai, n rai ni? Shi a lata amu hpe nang shaman ya nna, shi a sut gan gaw dai mungdan hta law htam wa sai. Ya chyawm gaw, na a lata ladawn nna, shi lu malu hpe hkra kau ya u; shaloi jang shi nang hpe na a myi man chyaw e, nyet kau da na ra ai, ngu nna Yehowa hpe htan wu ai.”—Yoba 1:10, 11.
9. Yehowa gaw Satan hpe hpa galaw na ahkang jaw wa ai kun?
9 Yoba gaw Yehowa kaw nna akyu lu ai majaw sha, nawku nga ai ngu Satan tsun ai. Satan gaw Yehowa hpe Yoba n nawku mat hkra, lu galaw ai ngu aja awa tsun ai. Dai majaw Yehowa gaw Satan shut ai hpe chye tim, Yoba gaw shi a jinghku re ai n re ai hpe chyam dinglik na matu, Satan hpe ahkang jaw wa ai.
YOBA HPE SATAN CHYAM DINGLIK AI LAM
10. Satan gaw Yoba hpe gara hku chyam dinglik nna Yoba gara hku htang wa ai kun?
10 Shawng nnan, Satan gaw Yoba a dusat yamnga nkau mi hpe lagu la nna ngam ai ni hpe gaw sat kau ya ai. Dai hpang, Yoba a mayam law law hpe mung sat kau ai. Yoba yawng sum mat ai. Bai nna, Satan gaw Yoba a kasha marai shi hpe mung nbung laru hte kamyet sat kau ya ai. Raitim, Yoba gaw Yehowa hpe matut nna sadi dung wa ai. “Yoba gaw dai lam yawng hkrum ti mung, shut mung n shut, Karai Kasang hpe mara mung n shagun ai, nga nga ai.”—Yoba 1:12-19, 22.
11. (a) Satan gaw Yoba hpe hpa naw galaw wa ai kun? (b) Yoba gara hku htang wa ai kun?
11 Satan asum n jaw ai. Karai Kasang hpe n dai hku bai tsun ai: “Na a lata ladawn nna, shi a nrut nra hte ashan hpe hkra kau ya u; shaloi jang, shi nang hpe, na a myi man chyaw e, nyet kau da na ra ai.” Satan gaw, Yoba hpe grai machyi ai ana hte chyam dinglik ai. (Yoba 2:5, 7) Yoba chyawm gaw, Yehowa hpe matut nna sadi dung nga ai. Shi gaw “ngai si ai du hkra nye myit tsup ai hpe ngai nyet kau na n rai” nga nna tsun wa ai.—Yoba 27:5.
12. Satan gaw masu ai wa re ai hpe Yoba gara hku sakse madun wa ai kun?
12 Ruyak jamjau ai lam ni hpa majaw law nga ai hte Satan mara tam nga ai hpe Yoba n chye ai. Ndai manghkang ni yawng Yehowa galaw ai ngu shi shadu ai. (Yoba 6:4; 16:11-14) Raitim, Yehowa a ntsa Yoba matut nna sadi dung wa ai. Yoba gaw tingkyeng myit n rawng ai. Shi gaw Karai Kasang hpe tsawra ai majaw Karai Kasang a jinghku byin wa ai. Satan mara tam ai lam yawng gaw, masu ai hkrai rai nga ai.
13. Yoba sadi dung ai majaw hpa akyu lu wa ai kun?
13 Sumsing lamu hta byin ai lam ni hpe Yoba n chye tim, Karai Kasang hpe sadi dung nna, Satan n hkru ai hpe sakse madun wa ai. Yoba gaw sadi dung ai jinghku re ai majaw Yehowa shi hpe shaman ya wa ai.—Yoba 42:12-17.
SATAN NANG HPE JAHPOI ASAWNG AI LAM
14, 15. Masha yawng hpe Satan gara hku tsun wa ai kun?
14 Yoba a mabyin masa kaw nna, ahkyak ai lam hpe nang sharin la mai ai. Ya mung anhte gaw akyu lu na matu, Yehowa hpe nawku nga ai ngu Satan tsun ai. Yoba 2:4 hta, “masha gaw shi a asak a matu tinang lu malu jaw kau na ra ai” nga nna Satan tsun ai. Yoba sha n-ga masha yawng gaw, tingkyeng myit rawng ai ni re ngu tsun wa ai. Yoba si nna, tsa ban law law na ai hpang hta pyi, Satan gaw Yehowa hte shi a mayam ni hpe matut nna sari jahpoi nga ai. Ga shadawn, Ga Shagawp 27:11 hta “Ngai sha e, hpaji rawng u; ngai hpe shatan ai wa a ga, Ngai htan lu hkra, nye a myit shapyaw ya e” nga nna tsun da ai.
15 Yehowa a ga madat nna, shi a sadi dung ai jinghku byin na matu lata yang, Satan gaw masu ai wa re ai hpe sakse madun lu na re. Na a prat hta galai shai ra ai lam ni nga yang pyi, Karai a jinghku byin na matu dawdan ai gaw kaja htum re. Dai hku dawdan ai gaw ahkyak ai lam langai mung re. Nang hta manghkang ni nga wa yang, Karai Kasang hpe sadi dung na n re ngu Satan tsun ai. Karai Kasang hpe anhte sadi n dung lu hkra shi shakut nga ai. Gara hku nna kun?
16. (a) Yehowa hpe masha ni n nawku mat hkra Satan gara ladat ni hpe lang ai kun? (b) Yehowa hpe nang n nawku na matu Satan gara hku galaw ai kun?
16 Satan gaw anhte Karai Kasang a jinghku n byin hkra, ladat amyu myu hpe lang nga ai. Shi gaw, “kadai wa hpe mahtang mayu kau lu na, nga nna shabam ai hkanghkyi zawn, ningwan kahkrang hkawm nga ai.” (1 Petru 5:8) Chyum Laika hkaja ai hte kaja ai lam galaw ai hpe manang ni, nta masha ni (sh) kaga ni nang hpe pat shingdang wa yang mau n ra ai. Dai hku hkrum wa yang, nang hpe gasat nga ai zawn hkam sha nga na re. * (Yawhan 15:19, 20) Satan gaw “nhtoi hta na lamu kasa” zawn hpyi hpun chye nga ai. Dai majaw, Yehowa a ga n madat na matu anhte hpe shi hkalem nga ai. (2 Korinhtu 11:14) Yehowa hpe nawku na matu, n ging dan ai ngu hkam sha nna n nawku mat hkra mung Satan shakut nga ai.
YEHOWA A TARA NI HPE HKAN SA U
17. Yehowa a ga anhte hpa majaw madat mara ai kun?
17 Yehowa a ga madat yang, Satan gaw masu ai wa re ai hpe anhte sakse madun lu na re. Anhte madat mara lu hkra hpa gaw karum ya na kun? Chyum Laika hta “na a Karai Kasang Yehowa hpe, na a myit masin mahkra hte, na a kraw lawang mahkra hte, na a n-gun lagawng mahkra hte tsaw ra nga u” nga nna tsun da ai. (Tara Jahprang 6:5) Anhte Yehowa hpe tsawra ai majaw shi a ga madat ai. Yehowa hpe grau tsawra wa yang, shi hkang da ai lam yawng hpe anhte hkan sa lu na re. “Karai Kasang a hkang da ai ga hpe hkan galaw ai lam gaw, shi hpe tsaw ra ngu ai lam rai nga ai; Shi a hkang da ai ga chyawm gaw, yak la nga ai n rai” nga nna kasa Yawhan tsun ai.—1 Yawhan 5:3.
18, 19. (a) Shut ai ngu Yehowa tsun ai lam nkau mi gaw hpa rai a ta? (b) Anhte n dang ai hpe galaw na matu Yehowa n tsun ai lam anhte gara hku chye lu ai kun?
18 Yehowa nju ai lam nkau mi gaw hpa rai a ta? “ Yehowa N-ju Ai Hpe N-ju U” ngu ai ga baw hta lawm ai lam ni gaw ga shadawn nkau mi re. Dai hta lawm ai nkau mi gaw dai daram gaw n sawng ai ngu nang shadu na re. Raitim, Chyum daw ni hpe hti nna atsawm sha myit yu ai shaloi, Yehowa a tara hpe hkan sa ai gaw hpaji rawng ai hpe nang chye na wa na re. Na a prat hta galai shai ra ai lam nkau mi nga ai hpe nang chye wa na. Ndai hku galai shai na matu yak tim, galai shai yang Karai Kasang a sadi dung ai jinghku byin wa nna, ngwi pyaw simsa lam mung lu wa na re. (Esaia 48:17, 18) Ndai zawn galai shai na lam mai byin ai hpe anhte gara hku chye lu ai kun?
19 Yehowa gaw anhte n dang galaw lu ai hpe galoi mung n galaw shangun ai. (Tara Jahprang 30:11-14) Hpa majaw nga yang, anhte hkum hpe anhte chye ai hta na, anhte a lam hpe Yehowa grau chye nga ai majaw re. Anhte a atsam hte gawng kya ai lam ni hpe shi chye ai. (Shakawn 103:14) “Masha n jan lu ai agung alau gaw nanhte hkrum hkra myit dai n rai; Karai Kasang mung sadi sahka nga ai rai nna, nanhte n jan lu ai agung alau hkrum na ahkang n jaw nga ai sha, nanhte jan lu myit ga, dai agung alau hte rau” lawt na lam hpe jaw na nga nna anhte hpe Pawlu n-gun jaw da ai. (1 Korinhtu 10:13) Teng man ai hpe galaw na matu, Yehowa n-gun jaw na hpe anhte kam mai ai. Yakhkak ai masa ni hta hkam sharang lu na matu “chyahtum chyalai n-gun atsam” shi anhte hpe jaw na re. (2 Korinhtu 4:7) Yakhkak ai aten hta, Yehowa karum ai hpe hkam la ngut ai hpang, Pawlu ndai hku lu tsun ai: “Ngai hpe n-gun lagaw shaja ya ai wa a majaw, lam shagu hpe ngai hkam lu nngai.”—Hpilipi 4:13.
KARAI KASANG TSAWRA AI HPE TSAWRA CHYE NA MATU SHARIN LA U
20. Gara atsam ningja ni hpe nang kasi la ra ai kun? Hpa majaw kun?
20 Anhte Yehowa a jinghku byin mayu yang, Yehowa shut ai ngu tsun ai hpe jahkring kau ra ai. Raitim, dai hta n-ga naw galaw ra ai. (Roma 12:9) Karai Kasang a jinghku ni gaw shi tsawra ai hpe tsawra ra ai. Shakawn Kungdawn 15:1-5 (hti u) hta dai lam tsun da ai. Yehowa a jinghku ni gaw, “tsawra ai, kabu gara ai, ngwi pyaw ai, myit galu kaba ai, matsan dum ai, mai kaja ai, kangka ai, myit nem ai hte tinang myit hpe hkang lu” ai shi a atsam ningja ni hpe kasi la nna hkan sa ma ai.—Galati 5:22, 23.
21. Karai Kasang ra ai atsam ningja ni hpe madun lu hkra nang gara hku sharin la na kun?
21 Dai kaja ai atsam ningja ni hpe madun lu na matu, nang gara hku galaw ra ai kun? Chyum Laika hpe ayan hti hkaja nna, Yehowa tsawra ai hpe sharin la ra ai. (Esaia 30:20, 21) Dai hku galaw yang, Yehowa hpe tsawra ai myit grau law htam wa nna, shi a ga hpe nang grau madat mayu wa na re.
22. Yehowa a ga madat yang nang hpa akyu lu na kun?
22 Na a prat hta galai shai ra ai lam ni hpe, palawng dingsa raw kau nna nnan hpun ai hte shingdaw mai ai. “Gawng shing-yan dingsa” hpe raw kau nna “gawng shing-yan ningnan hpe” hpun ra ai nga nna Chyum Laika hta tsun da ai. (Kolose 3:9, 10) Dai hku galaw na n loi tim, anhte galai shai nna Yehowa a ga madat yang, anhte hpe “akyu kaba” jaw na ngu shi ga sadi jaw da ai. (Shakawn 19:11) Yehowa a ga madat na matu lata nna, Satan gaw masu ai wa re ai hpe sakse madun u. Tinang akyu a majaw n re ai sha tsawra myit hte Yehowa hpe nawku u. Rai yang, nang Karai Kasang a jinghku byin wa na re.
^ စာပိုဒ်၊ 16 Nang Chyum Laika hkaja ai hpe jahkring kau na matu tsun ai masha ni hpe, Satan hkang nga ai ngu nna gaw tsun mayu ai n re. Raitim, Satan gaw “ndai mungkan ga na Hpara” rai nna “mungkan ting gaw dai n hkru ai wa” a n-pu hta nga nga ai. Dai majaw, Yehowa hpe anhte n nawku mat hkra galaw ai masha ni gaw nga na re.—2 Korinhtu 4:4; 1 Yawhan 5:19.


text:
PRAT HTE MAGAM ZUPHPAWNG SHAMAN LAIKA BUK July 2016
Hkaw Tsun Ladat Ni
T-32, Ngwi Pyaw Ai Kun Dinghku Hpe Gara Hku Lu La Mai Na Ta? hte Karai Kasang Kaw Na Kabu Gara Shiga laila buk a matu hkaw tsun ladat ni. Ndai hpe ga shadawn hku jailang nna na a hkaw tsun ladat hpe shajin u.
Karai A Mungga Kaw Na Sut Gan Ni
Akyu Hpyi Ga Madat Ya Ai Yehowa Hpe Shakawn Kungdawn Mu
Hpa majaw Karai Kasang hpe ga sadi tawn da ai hte maren galaw ai ai gaw kaja a ta? Yehowa hpe kam sham ai lam akyu hpyi ai ga hta gara hku madun mai ai kun? (Shakawn Kungdawn 61-65)
Hkristan Prat Hkrun Lam
Prat Hpe Asan Sha Tawn Ai Gaw Karai Kasang Hpe Shakawn Na Matu Karum Ya
Na a prat hpe asan sha lu tawn na kun? Yesu a asak hkrung lam hpe nang gara hku kasi la mai a ta?
Karai A Mungga Kaw Na Sut Gan Ni
Yehowa A Masha Gaw Teng Man Ai Nawku Daw Jau Lam A Matu Myit Rawt Ai
Karai Kasang a matu Dawi myit rawt ai lam kaw nna anhte hpe hpa sharin ya a ta? Anhte a myit rawt ai lam gaw hpa galaw na matu shadut ya ai kun? (Shakawn Kungdawn 69-72)
Hkristan Prat Hkrun Lam
Laning Mi Daram Shakut Yu Na Kun?
Sharawng ai myit hte shakut nna galaw ai ni hpe myit dik ai prat hte shaman chyeju law law gaw la nga ai.
Hkristan Prat Hkrun Lam
Aten Galu Ningshawng A Matu Chyarang Ni
Aten (sh) n-gun atsam shadawn sharam sha nga ai masha nkau pyi aten galu ningshawng lu galaw ai ai lam hpe nang mu ai shaloi mau mat na re.
Karai A Mungga Kaw Na Sut Gan Ni
Yehowa Galaw Ai Amu Ni Hpe Myit Dum Nga U
Yehowa galaw ai amu ni hta hpa ni lawm a ta? Yehowa a mauhpa amu ni hpe anhte akyu lu hkra gara hku myit sawn yu mai a ta? (Shakawn Kungdawn 74-78)
Karai A Mungga Kaw Na Sut Gan Ni
Na Prat A Matu Ahkyak Htum Ai Wa Gaw Kadai Kun?
Shakawn Kungdawn 83 hpe ka ai wa gaw, shi a prat hta Karai Kasang gaw ahkyak htum ai wa re ai hpe sakse madun wa ai. Anhte mung dai zawn sha anhte a prat hta gara hku madun mai na kun?